ژیان لەسەر سنوور لە فێستیڤاڵی فیلمی تیبوڕۆنی ئەمەریکی نمایشدەکرێت » DidiMn\nژیان لەسەر سنوور لە فێستیڤاڵی فیلمی تیبوڕۆنی ئەمەریکی نمایشدەکرێت\nلە لایەن دیدی من 2 years لەمەوبەر\nفیلمی دیکۆمێنتاریی کوردیی “ژیان لەسەر سنوور” لە پازدەیەمین خولی فیستیڤاڵی نێودەوڵەتی فیلمی “تیبوڕۆن” لە وڵاتی ئەمەریکا نمایشدەکرێت.\nفیلمی دیکۆمێنتاریی “ژیان لەسەر سنوور” Life on the Border لە دەرھێنانی ھەشت منداڵی شارەکانی کۆبانێ و شنگال و لە بەرھەمھێنانی سینەماکاری کورد “بەھمەن قوبادی” کە لە لایەن کۆمپانیای فیلمی ھۆڵەندیی “ئیلۆمینا فیلمس” Illumina Films لە سینەماکان و فیستیڤاڵە جیھانییەکاندا بڵاودەبێتەوە لە نوێترین بەشداریی نێودەوڵەتی خۆیدا کاتژمێر ٤ی دوانیوەڕۆی ڕۆژی دووشەمە ١١ ئەپرێلی ٢٠١٦ لە بەشی “فیلمە دیکۆمێنتارییەکان” لە پازدەیەمین خولی فیستیڤاڵی نێودەوڵەتی فیلمی “تیبوڕۆن” Tiburon لە وڵاتی ئەمەریکا دەچێتە سەر پەردەی سینەما.\nئەم ڕووداوە سینەماییە فیستیڤاڵێکی سەربەخۆیە و بە مەبەستی تێگەیشتنی زیاتر لە جیھان و کولتوورە جۆراوجۆرەکان لە ڕێگای بینینی فیلم بە کوالیتەی بەرز و ھونەریی سینەما و ھەروەھا دەوڵەمەندکردن و زانیاریی فەرھەنگی، بە دروشمی “تێگەشتنی جیھان لە ڕێگای فیلم”ەوە ساڵی ٢٠١١ لە وڵاتی ئەمەریکا دامەزراوە.\nپازدەیەمین خولی ئەم فیستیڤاڵە ڕۆژی ٨ی ئەپرێل لە شاری کەنارئاویی تیبۆڕن لە ویلایەتی کالیفۆڕنیا لە ئەمەریکا دەستی پێکردووە و تاکوو ڕۆژی ١٤ی ئەپرێلی ٢٠١٦ بە نمایشی ٦٥ فیلم لە سینەماکارانی ٣٠ وڵاتی جۆراوجۆری جیھان و چەندین بەشی لاوەکی لەوانە: چاوپێکەوتن لەگەڵ سینەماکارانی بانگھێشتکراو، کردنەوەی پانێلی ئاخاوتن و ھەروەھا وتووێژ سەبارەت بە ھونەریی سینەما درێژەی دەبێت.\nلە لایەن ئەندامانی لێژنەی دادوەرانی فیستیڤاڵی نێودەوڵەتی فیلمی “تیبوڕۆن” ITFF خەڵاتی “زنجیرەی زێڕین” Golden Reel بە باشترین کورتە فیلم، باشترین فیلمی بڵیند، باشترین فیلمی دیکۆمێنتاریی، باشترین دەرھێنان، باشترین ئەنیمەیشێن و ھەروەھا باشترین فیلم خوێندکاریی پێشکەش دەکرێت.\n“ژیان لەسەر سنوور” لە دوایین بەشداریی نێودەوڵەتی خۆیدا لە ڕۆژانی ٢ و ٧ی ئەپرێلی ٢٠١٦ لە بەشی “نمایشی تایبەت” لە بیست و یەکەمین خولی فیستیڤاڵی نێودەوڵەتی فیلمی “ڤیلنیوس” Vilnius لە وڵاتی لیتوانیا نمایشکرا.\nئەم فیستیڤاڵە کە بە “بەھاری فیلم” Kino Pavasaris ناسراوە، یەکێکە لە ڕووداوە گرینگە فەرھەنگییەکانی لیتوانی و بەنرخترین فیستڤاڵی سینەمایی ئەم وڵاتە دێتە ئەژمار، بیست و یەکەمین خولی بە بەشداریی زیاتر لە ٢٠٠ فیلم لە سینەماکارانی وڵاتانی جۆراجۆری جیھان لە ڕۆژانی ٣١ی مارس تا ١٤ی ئەپرێلی ٢٠١٦ لە شاری ڤیلنیوس پێتەختی وڵاتی لیتوانیا بەڕێوەدەچێت.\nAmerica, BahmanQobadi, Kobani, Singal, Tuburon, ZhyanLasarSnur,


بافڵ تاڵەبانی، هاوسەرۆكی یەكێتی رایگەیاند، چارەسەركردنی كێشەی موچەخۆرانی هەرێم لەبەغدا بەڵام زۆر دژی ئەوەیە كە موچەی فەرمانبەرانی هەرێمی كوردستان راستەوخۆ بخرێتە سەر بەغدا. جەختیشی كردەوە كە "گاڵتەی بە دو ئیدارەیی" دێت. سەبارەت بە كەركوكیش وتی: حوكمی سەربازی هەیە لەو پارێزگایە.\nئاوێنە: بافڵ تاڵەبانی، هاوسەرۆکی یەکێتیی نیشتمانیی کوردستان لە چاوپێکەوتنێکیدا لەگەڵ بەشێك لە میدیاکارانی کوردستان، كە ئەمشەو لەلایەن راگەیاندنی حزبەكەیەوە بڵاوكراوەتەوە، لەبارەی دو ئیدارەیی و پرۆژەی لامەرکەزی رایگەیاند: گاڵتەم بە دو ئیدارەیی دێت، ئەو هەمو شەهید و خوێنەمان رشت بۆ ئەوە نەبو کوردستان بکەینە دو ئیداریی، من باوەڕم بە دو ئیدارەیی نییە. لەبەرئەوە ئێمە لەبەرنامەماندا نییە و بەرنامەیەکی دروست نییە.\nسەبارەت بە رێككەوتنی 50 ساڵەی نەوت لەگەڵ توركیا، رایگەیاند كە ئاگاداری ئەو رێككەوتنە نین، بەڵام وتیشی: یەكێتی تاڕادەیەك ئاگاداری دۆسیەی نەوتە.\nلەگەڵ ئەوەی بافڵ تاڵەبانی پێی وابو كە چارەسەركردنی كێشەی موچەخۆرانی هەرێم لە بەغدایە بەڵام ئاماژەی بەوەشدا كە زۆر دژی ئەو هەوڵەی بەشێك لە پەرلەمانتارانە كە موچەی فەرمانبەرانی هەرێم راستەوخۆ بخرێتە سەر بەغدا و وتیشی"نابێت هیچ بدەین بەغدا."\nهەروەها لە بەشێكی دیكەی قسەكانیدا رایگەیاند، بەرنامەی پارتی و یەکێتی لە حکومەت یەك بەرنامەیە، جگەلەوە هیچ شتێکی دیکە نییەو ئێمە نایبینین و دیدی جیاواز لەنێو یەکێتی نییە. كاتێک من یان هەر هەڤاڵێکی دیکە لە یەکێتی دەچێتە لای حیزبێکی دیکە بەیەکەوە بەرنامە دادەنێین و باشترین نمونەش دوایین کۆبونەوەمان بو لەگەڵ برایانی پارتی و هەموشتێکیشمان باسکردوە.\nسەبارەت بە پرسی چاكسازیش وتی"چاکسازیی زۆر باس دەکرێت، ئەوەی لە حکومەت باسکراوە خراپ نییە، بەڵام لەبارەی موچە من لەگەڵیان ناکۆکم نابێت وابێت. بۆیە دەبێت کارێکی زۆر لەسەر گەندەڵی شەخس و حیزبیش بکرێت. لەبەرئەوە دەبێت حکومەت قورستر بێت لە بڕیارەکان و کۆمەڵێک شت هەیە دەبێت پێداچونەوەی بۆ بکات."\nهەروەها دەربارەی دۆخی كەركوكیش وتی"بەڵێ حوکمێکی سەربازیی هەیە لە کەرکوک."\nهاوسەرۆكی یەكێتی ئەو بانگەشانەی بەشێك لە حزبە ئۆپۆزسیۆنەكان و بەشێك لە پەرلەمانتارانی كوردی لە بەغدا راتكردەوە كە باس لەوە دەكەن كە داهاتی ناوخۆی هەرێمی كوردستان بەشی موچە بكات و وتی"بەو داتایەی کە من بینیومە پێموایە کە ئەو بۆچونە دروست نییە."


چۆن خۆمان لە گەرما بپارێزین\n2019-06-09 [02:06 AM]\nبەشی ڕاگەیاندن و هۆشیاری وەزارتی تەندروستی عێراق چەند ڕێنماییەکی دەرکرد بۆ هاوڵاتیان، بۆ خۆ بەدوورگرتن و چۆنێتی مامەڵەکردن لەگەڵ بەرزبوونەوەی پلەکانی گەرما لەم وەرزەدا.\nبە گوێرەی ئەو ڕێنماییانە کە چاوەڕوان دەکرێت لە ڕۆژانی داهاتوودا پلەکانی گەرما لە ناو‌چەکانی عێراق ڕوو لە بەرزبوونەوەی زیاتر بکات بۆیە پێویستە:\n٣-لەپێکردنی پڵاوی کراوە و تەنک.\n٤- بابەخدان بە هێشتنەوەی شێداری جەستە.\nپێویستە لە کاتی وەرزە گەرمەکاندا بایەخی زیاتر بدرێت بە ئاو خواردنەوە و دوورکەوتنەوە لە خواردنەوە گازییەکان و ئەو خواردنەوانەی ڕێژەیەکی زۆر شەکریان تێدایە.\n٥- خواردنی سەوزە و میوە بەڕێژەی پێویست.\n٦- مەلەکردن و خۆفێنککردنەوە لە گەرمادا.\n٧- هەوڵبدرێت ماڵ و شوێنەکانی نیشتەجێبوون بە فێنکی بهێڵرێتەوە و لە کاتی ڕۆژدا کەمتر دەرگا و پەنجەرەکان بکرێنەوە، لە پێناو پارێزگارییکردن لە فێنکی و ساردی ماڵەکان، چونکە کردنەوەیان لە کاتە گەرمەکاندا بڕێکی زۆر لە گەرمی دیتە ژورەوە ، بەڵام لە کاتەکانی شەودا دەکرێت پەنجەرەکان بکرێنەوە.\nبە درێژایی سێ مانگی داهاتوو عێراق و خۆر‌هەڵاتی ناوەڕاست یەکێکە لەو وڵاتانەی ، پلەکانی گەرمای تێدا بەشێوەیەکی بەرچاو بەرزدەبێتەوە.


بایكوتی هەڵبژاردن (لوقمان مێهفەر)\nزایینی: ٠٦-٠٣-٢٠١٢ - هەتاوی: ١٣٩٠/١٢/١٦ - ٢٢:٢٦ تاران قه‌باره‌ی فۆنت:\n٣٣ ساڵ بەرلە ئێستا كە دیكتاتۆریەتی سیستمی پاشایەتی هیچ بوارێكی بۆ ژیانێكی ئازادانە و سەربەستانە نەهێشتبۆوە و ئیرادەی تاك لە كایەكانی ژیانی سیاسی و بەڕێوەبەریی وڵاتدا لە خاچ درابوو، لەو كاتەدا بوو كە چین و توێژەكانی كۆمەڵگای ئێران بە رەنگ و دەنگی جیاوازەوە راپەڕین و سیستمی پاشایەتییان تێك رووخاند. بەرهەمی\nئەو راپەڕینە لەلایەن گرووپێكی ئیدۆلۆژیكەوە كە توانیان لە رێگەی هەستی مەزهەبییەوە سەرنجی زۆرینەی كۆمەڵگای ئێرانی بۆلای خۆیان رابكێشن، پاوان كرا و دواتر لەژێر ناوی "كۆماری ئیسلامی ئێران" درێژەیان بە بەرنامەو ئامانجەكانیان دا. لە رووداوەكانی سێ دەیەی رابردووی ئێراندا چەندین پرس هاتۆتە ئاراوە كە بە رادەی خۆی كاریگەریی لەسەر سیاسەتی رێژیمەكە و خەڵكی ئێران داناوە، تەنانەت بە شێوەیەكی دانەبڕاو بۆتە جێی مشتومڕی وڵاتانی ناوچە و جیهان. مەسەلەی هەڵبژاردنەكان لە ئێراندا یەك لەو پرسە گرنگانەیە كە پێیوەندیی راستەوخۆی هەیە بە سیستمی بەڕێوەبەری، یاسادانان و بڕیاردان لەو وڵاتەدا. هەڵبژاردنەكان كەلە روخسار و ناوەڕۆكدا یەك ناگرنەوە نەك سروشتی نیە، بەڵكوو ئامانجدار و بە مەبەست پیادە دەكرێ. كۆماری ئیسلامی لە رەشەممەی ئەمساڵدا نۆهەمین خولی هەڵبژاردنی نوێنەرانی مەجلیس بەڕێوە دەبات و شەقامی ئێرانی بە هەموو پێكهاتەكانیەوە لەلایەك و ئۆپۆزیسیۆنی ناوخۆیی و دەرەكیش لەلایەكی دیكەشەوە هەڵوێستەی خۆیان هەیە و زۆربەی راگەیەنە گشتییەكانیش تا ئێستا ئاماژەیان بەوە كردووە كە ئەو كارەی رێژیم لەگەڵ بایكوت بەرەوڕوو دەبێت. لەو بابەتەدا دەمهەوێ بە كورتی ئاماژە بە چەند لایەنێكی ئەو مەسەلەیە بكەم كە بۆ بایكوت دەبێتە رێگە چارە.\nپێش لە هەر شت دەمهەوێ بڵێم كە بەداخەوە ئەو یەك هەڵوێستییە نیشانەی یەك هەڵوێستی و هاوئاهەنگیی تەواوی لایەنەكان نیە، بەڵكوو ناكۆكی و جیاوازیی ریشەیی بەرچاو لەژێر پەردەی ئامانجێكی هاوبەشدا كە دژایەتیی كۆماری ئێسلامیی ئێراندا خۆی حەشار داوە. ئەوەش بۆ خۆی باسێكی ترە كە من لێی دەگەڕێم.\nكە دێینە سەر باسی هەڵبژاردن لە كۆماری ئیسلامیی ئێراندا پێویستە لەباری یاساییەوە ئاوڕێك لە ستراكتۆری رێژیمەكە بدەینەوە و دەسەڵاتەكان دەست نیشان بكەین و پۆلێن بەندیی ئۆرگانەكان لەسەرەوە بۆ خوارەوە بكەین. كۆماری ئیسلامیی ئێران رێژیمێكی ئیسلامی لەسەر بنەمای مەزهەبی شیعەی (جەعفەری) دوازدە ئیمامییە و باوەڕدارە بەوەی كەلە غیابی ئیمامی زەماندا رەهبەر ریبەرایەتیی دەكات. ئەو سیستمە بانگەشە بۆ دامەزراندنی دەوڵەتی ئیسلامی دەكات و فراوان كردنی سنووری دەسەڵاتەكەی بە ئەركێكی ئایینی چاو لێدەكات. كەواتە باڵاترین دەسەڵات لە ئێراندا رەهبەری رێژیمە كە بەپێی یاسای بنەڕەتیی كۆماری ئیسلامیی ئێران فەرماندەی گشتی هەموو سوپا و هێزە نیزامییەكانە، سیاسەتی گشتی وڵات دیاری دەكات بە راوێژ لەگەڵ كۆڕی دیاری كردنی بەرژەوەندییەكانی نیزام، چاوەدێری سەر سێ دەسەڵاتەكەی بەڕێوەبەری، دادوەری و یاسادانانە، بەرزترین پۆستی دەسەڵاتی دادوەرییە، دیاریكەری سیاسەتە گشتییەكانی نیزامە، نیوەی ئەندامانی شورای نیگەهبان دادەنێ، یەكلا كەرەوەی‌كێشەكان و رێكخەری پێوەندیی نێوان هەر سێ روكنەكەی دەسەڵات (یاسادانەر، جێبەجێ كردن و داد)ە، سەرۆكی رێكخراوی دەنگ و رەنگی كۆماری ئیسلامی ئێرانە و هاوكات فەرمانی راگەیاندنی شەڕ و ئاشتی و راپرسی دەر دەكات. رەهبەری لە كۆماری ئیسلامیدا بە بەراورد لەگەڵ شێوەی خەلافەتداری لە ئیسلامدا پلەیەكی باڵاتری هەیە و هیچ سنوورێك بۆ دەست لەكار كێشانەوەی‌لە ئارادا نیە، كە ئەوەش پێچەوانەی خەلافەتدارییە لە ئیسلامدا، چونكە پێناسەی خەلافەت لەلای مەزهەبی شیعە فراوانترە وەك لە تێڕوانینی مەزهەبی سوننە بۆ خەلافەت. "خەلافەت لای مەزهەبی شیعە دەكرێت كورت بكرێتەوە بە درێژ بوونەوەی پێغەمبەرایەتی و وتەی خەڵیفە و كردار و بڕیارەكانی بەڵگەن و دەبێت بەهەند وەربگیرێن، بەڵام لای سوننە كاتێك دەبیتە خەڵیفە كە بە فەرمانڕەوا دابنرێت، بەڵام شیعە حكومەت بە بەرهەمێك لە بەرهەمەكانی خەلافەت دادەنێن یان لە بەختەوەریی خەڵكەكەیە كە ئیمام ببێتە فەرمانڕەوا."\nپێم وایە كە ئەو پێناسە كورتە لەسەر رێژیمی ئیسلامی ئێران و رەهبەری ئەو رێژیمە زۆر روون پێمان دەڵێ كە هەڵبژاردن و دەنگ هەڵبڕین لە پای چی؟ لە درێژەی بابەتەكەدا دێمە سەر باسی ئۆرگانەكانی وەك شورای نیگەهبان و كۆڕی دیاری كردنی بەرژەوەندییەكانی نیزام كە لەسەرووی "مەجلیسی شورای ئیسلامی"ـەوەن. یاسای بنەڕەتیی كۆماری ئیسلامی ئێران ١٧٥ ئەسڵ لەخۆ دەگرێ كەلە ساڵی ١٣٥٨ی هەتاوی لەلایەن ئەنجومەنی خوبرەگانەوە داڕێژراو و خرایە دەنگدانی گشتییەوە، دواتر لەساڵی ١٣٦٨ی هەتاوییەوە بە هەندێك دەسكاری وردەوە دووبارە پەسند كرایەوە. دەرچوون لەو یاسایە بە كوفر دەژمێردرێ و سزای زۆر توند و قورسی بۆ دیاری كراوە كەلە ماوەی رابردوودا هەموومان شاهیدی ئەو راستیە بوون.\nمەجلیسی شورای ئیسلامی:\nیەك لە ئۆرگانەكانی دەوڵەتە كە ٢٩٠ ئەندامی هەیە و ئەركیان یاسادانان و چاوەدێریی كاری‌دەوڵەتە و هەروەها پەسند كردنی یاساكانی وڵاتە لەژێر سایەی یاسای بنەڕەتیدا كە نابێت دژایەتی لەگەڵ حوكمە شەرعی و ئیسلامییەكاندا هەبێت. بۆ دڵنیایی زیاتر شورای نیگەهبان پەسندی ئەو یاسا پەسند كراوانە دەكات. هەر چوار ساڵ جارێك بۆ هەر دەورەیەكی مەجلیس هەزاران كەس لە خەڵكی ئێران بە هەموو پێكهاتەكانیەوە خۆیان ناونووس دەكەن بۆ بەدەستهێنانی ئەندامێتی لە مەجلیسدا. لە هەر وڵاتێكی دێموكراتیكدا تەنانەت لە هەندێ وڵاتی ئیسلامیشدا هەر كەسێك تەمەنی یاسایی خۆی هەبێت واتە لە ١٨ ساڵ بەرەوسەر بۆ هەر پۆستێك كە هەڵبژاردنی بۆ دەكرێ بێ بەربەست دەتوانێ خۆی بپاڵێوێ و بكەوێتە بەر حوكمی گەلەوە، بەڵام لە ئێراندا ئەوە تەواو پێچەوانەیە و لەباری یاساییەوە ئەو مافە پێشێل كراوە. لە یاسای بنەڕەتیی كۆماری ئیسلامی ئێراندا هاتووە كە پێویستە ناونوس كراو بكەوێتە ژێر هەڵسەنگاندنی شۆرای نیگەهبان و دەنگی متمانەی ئەو ئۆرگانەی پێویستە بۆ خۆ پاڵاوتن. بە بۆچونی خۆم دەتوانم ئەو كارەی شورای نیگەهبان بە هەڵبژاردنێكی پێش وەختە ناو بنێم كە لەلایەن كەسانی جێی متمانەی خودی رێژیمەكەوە دوور لە دەنگی خەڵك بەڕێوە دەچێ و لەگەڵ ئەوەشدا پاڵێوراو تێیدا مافی نیە بە تەنیا دەنگێك كە دەنگی خۆیەتی پشتیوانی لەخۆی بكات. دەنگدەر و پاڵێوراو لەو هەڵبژاردنە پێش وەختەدا بەدەستی بەتاڵ دێنەدەر. بە مانایەكی تر كەسێك كە دەیهەوێ خۆی بەربژیر بكات پێویستە متمانەی سیستمی ویلایەتی فەقیه مسۆگەر بكات، ئەوجار بكەوێتە بەر دەنگدانێكی خەڵكیەوە، لێرەدا متمانەی خەڵكی یان دەسەڵاتی خەڵكی لە هەنگاوی یەكەمدا دەكەوێتە ژێر پرسیار و متمانەی سیستمی سیاسی یان دەسەڵاتی رێژیم بەسەریدا زاڵ دەبێ. كەواتە بە بەراورد لەگەڵ سادەترین پێناسەی دێموكراسیدا ئەوەمان بۆ دەردەكەوێت كە نە نوێنەری گەل و نە دەسەڵاتی گەل هیچ رۆڵێكی نیە. لە هەڵبژاردنی دووهەمدا كە پاش هەوڵدانێكی زۆری حكومەت لە هەڵاواردنی پاڵێوراوان چەندین ئاستەنگ بۆ دەنگدەر و پاڵێوراو دێتە پێش وەك ترساندن و هەڕەشە كردن لە بەشداری نەكردنی خەڵك، میلیتاریزە كردنی تەواوی ناوچەكان و ئامادە باشی رانەگەیەنراو، بەرتەسك كردنەوەی بانگەشەی پاڵێوراو بۆ كۆكردنەوەی دەنگ و هتد، لەگەڵ ئەوانەشدا كەسی جێ مەبەستی رێژیم مافی كەڵك وەرگرتنی لە هەموو ئامرازەكانی دەوڵەتی هەیە بۆ بانگەشە و رۆڵی رێبەرdی رێژیم وەك بڕیاردەری یەكەمی ئەو وڵاتە كە رەوایی و متمانەكەی لە دەسەڵاتی تاكەكانی كۆمەڵگادا نیە بێ لایەنانە نیە. لەلایەكی دیكەشەوە ساختەكاری و گۆڕانكاری لە ئەنجامی هەڵبژاردن لە بەرژەوەندdی پاڵێوراوانی رێژیمدا دەكەوێتە خانەی پارێزگاری لە نیزام و هێشتنەوەی كۆماری ئیسلامی ئێران. لە ئەنجامدا ٢٩٠ كەس كە نوێنەرایەتی خەڵكانی وڵاتێكی زیاتر لە حەفتا میلیۆنی دەكەن مافیان نیە هیچ بڕیار و گەڵاڵەیەك پەسند بكەن و بیخەنە بواری جێبەجێ كردنەوە، هەتا بەپێی چەند مادەیەكی یاسای بنەڕەتی (٩٢،٩٣،٩٤،٩٥،٩٦،٩٧،٩٨،٩٩ و ١٠٠) شۆرای نیگەهبان كە بە شێوەی ئینتسابی لە ١٢ كەس پێكهاتووە، پەسندی نەكا متمانەی یاسایی وەرناگرێ، كەوابوو ئەو مەجلیسە چ رەواییەكی هەیە؟\nلە هەڵبژاردنی مەجلیسدا دێموكراسی و ئازادی دوو چەمكی نامۆن و ئاوێتەی هەڵبژاردن نابن. لێرە دایە كە هەڵبژاردن لە كۆماری ئیسلامیی ئێراندا پێناسەیەكی دیكە وەخۆ دەگرێ و بە تەواوی لەگەڵ چەمكی راستەقینەی هەڵبژاردن دژایەتی هەیە و بە ئاراستەیەكی پێچەوانە دەڕواتە پێش. كۆماری ئیسلامی تا ئێستا نەك بایەخێكی بۆ دێموكراسی و ماف و ئازادییەكانی مرۆڤ دانەناوە، بەڵكوو لە راستای دژایەتی سیستمە دێمۆكرات و ئازادەكان و رەت كردنەوەی باڵادەستیی مرۆڤەكان لە بنیاتی كۆمەڵگا لەسەر بنەمای ئیرادە و یاسا مرۆییەكان هەنگاوی ناوه.\nپرسیار ئەوەیە كە ئایا لە رێگەی هەڵبژاردن لە ئێرانێكی وەهادا شاهیدی هاتنەدیی دێمۆكراسی یان گۆڕینی دەسەڵاتی رەهای رێژیم دەبین؟ شاهیدی رەنگدانەوەی دەنگی خەڵك لە كاری حكومەتدا دەبین؟ ئەگەر وەڵامی جیاوازیش هەبێ بۆ ئەو پرسیارە، بەڵام راستترین و واقعی ترینیان ئەوەیە كە دەڵێ نەخێر. تەنانەت چەند بارە بوونەوەی هەڵبژاردنیش ناتوانێ بە مانای بوونی دێمۆكراسی بێت. لە ئێراندا بۆ ئەندامانی مەجلیسی شۆرای ئیسلامی و بۆ سەركۆمار هەڵبژاردن دەكرێت. هەنگاوەكان هەمان هەنگاون، بەڵام هەڵبژاردنی سەركۆماری زیاتر كاری لەسەر دەكرێت و گرینگترە بۆ رێژیم، هەر بۆیە لە هەر دووكیاندا گیانی ریژیم بە سەلامەت و بێ زیان دێتە دەر. بۆ هەر كەسێك كە خەڵكی ئێرانە، بەڵام دەست و پێوەندیی رێژیم نیە نكۆڵی ناكا لەوەی كە هەڵبژاردنەكان قۆرخ كراون و مەجلیس ئۆرگانێكی ویلایەتی فەقیه و سەركۆماریش نوێنەری پلە هەشت و نۆی رێژیمی ویلایەتی فەقیهە. ئەگەر ئێمە گریمانەی‌ئەوە بكەین كە مەجلیس خەڵكیە و سەركۆماریش نوێنەری ویلایەتی فەقیه نیە چ دەسكەوتێكمان دەبێ. مەجلیس چ ئیرادەیەكی دەبێ؟ چەندین پرسیاری دیكە مەتەڵی هەڵبژاردنن كە هەڵهێنانی وەڵامەكەی بۆ كۆمەڵگای ئێرانی بەتایبەتی و بیرورای گشتی بە گشتی ئاسان نیە، یان نایانهەوێ لێی تێبگەن. ئەوەش بە بۆچوونی من بەرەنجامی ناكۆكیی سیاسیی نێوان ئۆپۆزیسیۆنی ناوخۆ و مشتومڕی وڵاتانی ناوچە و جیهان لەسەر بەرژەوەندییەكانیان هۆكاری سەرەكین بۆ خۆ لادان لە راستییەكان.\nئەگەر خوێندنەوەیەك بۆ ئەرك و دەسەڵاتی مەجلیس و ئەندامەكانی بكەین بۆمان دەردەكەوێ كە هەڵبژاردن فۆرمالیتەیە و بێدەسەڵات دێتە دەر. بڕیارەكانی مەجلیس بڕیاری یەكلاكەرەوە نین، دەسەڵاتی مەجلیس سنوردار و بەرتەسكە، مەجلیس لە پلەی پێنجەم و شەشەم دێ لە بڕیاردان و یاساداناندا و تەنانەت مافی قسە كردن لەسەر ئۆرگانەكانی سەرەوەتریشی نیە تا خۆی لەو ژێر فەرمانییە بێنێتە دەر. شۆرای نیگەهبان لەو دیارترین ئۆرگانانەیە كە پێوەندیی راستەوخۆی بە مەجلیسەوە هەیە. 12ئەندام كە نیوەیان یاسادانەرن و لەلایەن دەسەڵاتی دادوەری (بەرپرسی ئەو دەسەڵاتەش راستەوخۆ لە لایەن رێبەرەوە دادەنرێ) بە مەجلیس پێشنیار دەكرێن و دەنگی متمانەیان بۆ وەردەگیرێ. نیوەكەی تریان "فەقیهن" كە راستەوخۆ لەلایەن رێبەرەوە دادەنرێن.\nئەركی ئەو ئۆرگانە ئینتسابییەی رێژیم بریتییە لە هەڵاوێرانی ئەو كەسانەی بە مەبەستی ئەندامێتی لە پەرلەمان یان بوون بە سەركۆمار خۆیان ناونووس كردووە، واتە متمانە بەخشین بەو كەسەی كە رێباز و سیستمی ویلایەتی فەقیه و رێبەر و ئەنجومەنی خوبرەگانی قبووڵە، ئەگینا بە پێچەوانەوە مافی نابێت خۆی‌بپاڵێوێت. پێداچوونەوە بە هەموو ئەو بڕیارانەی كەلە لایەن مەجلیسەوە پەسند كراون ئەركێكی دیكەی ئەو ئۆرگانەیە. هەر بڕیارێكی مەجلیس كە دژایەتی لەگەڵ یاسا ئیسلامییەكان هەبێ رەت دەكرێتەوە كە یاسای ئیسلامیش لە دیدی ئەوانەوە پێناسەی تایبەت بە خۆی هەیە. مەجلیسێك ئەگەر بۆی نەبێ لە یاسای ناوەندێكی تر یان تەنها شەخسێك دەر بچێت، شوێنی یاسادانان نیە. لەهەر وڵاتێكدا هەڵبژاردن بۆ ئەو ناوەندە دەكرێ كە بڕیاردەری یەكەمە یان شوێنی یاسادانانیەتی، واتە هیچ دەسەڵاتێكی سەرەوەتر نیە كە بەربەستی بێنێتە پێش، بەڵام لە ئێراندا ئەوە پێچەوانەیە. هەڵبژاردن لەژێر چەتری رێبەر و ئۆرگانە چەسپاو و نەگۆڕەكاندا دەكرێ كە لەو سێ دەیەی رابردوودا بچووكترین ئئاڵوگۆڕیان تێدا پێكنەهاتووە. سەرباری ئەوانەش دەبینین كە هەموو جومگە سیاسی، سەربازی، ئەمنییەتی، یاسایی، ئابووری، ئایینی و هتد كۆمەڵگایان كۆنتڕۆڵ كردووە و بچووكترین دەرفەتیان بۆ ئاڵوگۆڕ و هێنانەكایەی سیستمێكی دیكە یان چاكسازی و نوێبوونەوە تەنانەت لە خودی سیستمەكەشدا نەهێشتۆتەوە.\nلە وەها بارودۆخێكدا ئەگەر مەجلیس زەربی سفر نەكەین دەتوانین بڵێین كە مەجلیس ئەو پێویستییە نیە كە كۆمەڵانی خەڵكی پێ فریو بدرێ یان مافیان پێشێل بكرێ. دەتوانرێ لە جیاتی هەڵبژاردن بۆ مەجلیس هەڵبژاردن بۆ رێبەریی رێژیم، ئەنجومەنی پاراستنی بەرژەوەندییەكانی نیزام، مەجلیسی خوبرەگان وە شۆرای نیگەهبان ئەنجام بدرێ.\nچۆن دەبێ بڕیاری مەجلیسێك كە متمانەی خەڵكی هەیە بكەوێتە ژێر بڕیاری چەند كەسێك كە هیچ رەواییەكیان نیە؟ لەلایەكی دیكەوە قسە لەسەر ئەوە نیە كام نوێنەر باشە و كامیان خراپە، ئەگەر باشترین و سادقترین كەسەكان بۆ مەجلیس هەڵبژێرن، تێكڕای ئەوانە بڕیارێك پەسند بكەن لە بەرژەوەندیی خەڵك بێ و بە خواستی رێژیم نەبێ، ئەوا دەچێتە بەر نەشتەری شۆرای نیگەهبان، ئەگەر لەوەش زیاتر خۆڕاگری بكەن و كێشە بكەوێتە نێوان مەجلیس و شورای نیگەهبان ئەوا بە شێوەیەكی یاسایی ناوەندێكی دیكە خۆ قوت دەكاتەوە كە میانجیگیری هەر دووكیان دەكات بە رواڵەت، بەڵام لە ئەسڵدا هەمان پشتیوانیی شورای نیگەهبان و نیزامەكەیە كە بە كۆڕی دیاری كردنی بەرژەوەندییەكانی نیزام ناسراوە. ئەو ئۆرگانەش لە ساڵی ١٣٦٨ی هەتاوییەوە پاش چاوخشاندنەوە بە یاسای بنەڕەتی ئێراندا وەك یەكێك لە ئۆرگانە رەسمییەكانی رێژیم بە هەژمار هات و ئەرك و دەسەڵاتی تایبەت بە خۆی پێدرا كە بریتی بوون لە: بەرپرسیارێتی لە هەڵوێست وەرگرتن لە سیاسەتە گەورەكانی (كلان) دەرەوە و ناوخۆی ئێران، چارەسەریی كێشەی نێوان سێ روكنەكەی دەسەڵات، دانانی پلانی٢٠ ساڵە و چاوەدێری كردن بەسەر شێوەی جێبەجێ كردنیدا. ئەو ئۆرگانە كە ژمارەی ئەندامەكانی بە لایەنی زۆرەوە لە ٤٥ كەس تێپەڕ ناكات بڕیار لەسەر چارەنووسی بڕیاری نوێنەرانی هەموو ئێران دەدات. ئەگەر چارەسەر كردنی هەمان كێشە لەو دەسەڵاتەش بەدەر بوو ئەوا دەكەوێتە ژێر بڕیاری ئیمام یان رێبەر. لە راستیشدا گەیشتینە ئەو ئەنجامەی كە دەسەڵاتی ئیمام یان رێبەر لە دەسەڵاتی خەڵیفەی موسوڵمانان زۆر زیاترە و زەحمەتە كە دژایەتی بكرێت. بۆیە دەگەینە ئەو ئەنجامەی كە پێویستە خاڵێك دابنرێ و كۆتایی بەو شێوە لە فەرمانڕەوایی بهێنرێت و دەسپێكی سیستمێكی دێموكرات و ئازاد كە سەرچاوەكەی ئیرادەی خەڵك بێ، مژدەی بووژانەوە و گەشەی ئاسۆ و هیواكانی وڵاتمان پێ بدات. رێژیمی ویلایەتی فەقیه بە هەموو شێوەیەك و لە هەر تەرفەندێك كەڵكی وەرگرتووە بۆ ئەوەی بتوانێ لە رێگەی بەشداری خەڵكەوە روویەكی شارستانییانە و ئازادانە بداتە رەوتی كارەكانی خۆی و لە بەرامبەریشدا زۆر بێ بەزەییانە دەنگی خەڵك كپ بكات و ئەوەی خواستی خۆیەتی ئەو بەسەر خەڵكدا بسەپێنێ.\nلەو باسەدا پێویستە زۆر بە كورتی ئاماژە بە لێكدانەوە و دووربینی حیزبی دێمۆكراتی كوردستانی ئێران بكەم كە مێژوویەكی درێژی لە خەبات ئەزموون كردووە و لە قۆناغە هەستیارەكاندا بە بەرچاو روونییەوە هەنگاوی ناوە. ئەو حیزبە لە سەرەتای هاتنە سەركاری رێژیمی ئاخوندییەوە وەك هێزێكی سیاسیی پێشڕەو دركی بەو راستییە كرد كە هەتا سەرانی رێژیم خاوەنی ئەو بیر و بۆچوونە بن و بەو ئیدئۆلۆژییە چەق بەستووەی كە بڕوایان پێیەتی پلانی داهاتوو دابنێن، دەرەتانی هیچ چەشنە بیركردنەوەیەكی ئازاد و هەڵبژاردنێكی دێموكراتیك ناهێڵێتەوە، ئەوەی رێگاشی پێدەدرێ ئەوەیە كە لەگەڵ فكر و بیری دواكەوتوانەی ئەواندا بێتەوە. كاتێك حیزبی دێمۆكرات هەڵبژاردنەكانی رابردووی تەحریم دەكرد هێندێك كەس و لایەنی سیاسی هەبوون رەخنەیان لەو هەڵوێستەی (حدكا) دەگرت و پێیان وابوو كە دەبێ بۆ بەشداری كردن لە هەڵبژاردن خەڵكی هان بدەین. ئەوان لەسەر ئەو بڕوایە بوون كە بەو جۆرە دەتوانن هەنگاوێك لە ئامانجەكانیان نزیك ببنەوە، دەنگ بە كەسی جێی باوەڕی خۆیان بدەن تا ببێتە نوێنەریان و لە دەرد و مەرگی ئەوان بدوێ، داكۆكی لە ماف و ئازادییەكانیان بكا. ئەگەر بە شێوەیەكی ساكار بڕوانینە ئەو بۆچونە شتێكی دروستە، هەروەك پێشتر ئاماژەم بۆ كردووە ئەوكات بۆت دەردەكەوێ كە ئەوە دروست نیە و لە رێگەی بەشداری كردن نەك بە ماف و ئازادییەكانی خۆیان ناگەن، بەڵكوو بە بەشداری كردنیان رەوایی بە رێژیم دەدەن، تا پایەكانی دیكتاتۆری خۆی بەهێزتر بكات و شوێنەوارێكیش لە ئازادییە دێمۆكراتیكەكان نەهێڵێتەوە، چونكە شتێك بە ناوی هەڵبژاردن كە رەنگدانەوەی ئیرادەی خەڵك بێ، بە مانای حەقیقی و حقووقی خۆی لە ئێرانی ژێر دەسەڵاتی رێژیمی ئاخوندیدا بوونی نیە. ئەوەی كە زیاتر لە سێ دەیەیە رێژیم لەژێر ناوی هەڵبژاردنی سەرۆك كۆماری و ئەندامانی مەجلیسدا دەیكا، لە سیناریۆیەكی چەواشەكارانە زیاتر نیە، ئەویش بۆ بەلاڕێدا بردنی رای گشتیە، تا وا بنوێنێ بڕوای بە بنەماكانی دێمۆكراسی هەیە و بڵێ ئەوەتا خەڵكی وڵات چۆن بەشداری لە هەڵبژاردنەكاندا دەكەن. بەوجۆرە وا بە رای گشتی نیشان دەدا كە رێژیمێكی دێمۆكراتیكە.\nئەنجام ئەوەیە كە بەخۆشیەوە ئێستا ئیدی زۆربەی هەرە زۆری كۆمەڵانی خەڵكی ئێران و ئۆپۆزسیۆنی نێوخۆیی و دەرەكی بە لایەنگرانی كۆماری ئیسلامیشەوە گەیشتوونەتە ئەو باوەڕەی كە كۆماری ئیسلامی رێژیمێك نیە چاكسازی تێدا بكرێ و هەڵبژاردن لەنێو فەرهەنگی كۆماری ئیسلامیدا بوونی نیە، هەتا ئەوكاتەی یاسای بنەڕەتیی ئێران ئاڵوگۆڕی بەسەردا نەیەت و ئەو سیستمە نەگۆڕدرێ هەڵبژاردن مانا و واتای‌تەواوی‌خۆی‌ناگەیەنێ. كەوابوو باشترین رێكار ئەوەیە بە هیچ شێوەیەك لە هەڵبژاردن دا بەشداری نەكرێ، بۆیە دەبێ بە هەموو توانامانەوە هەوڵ بدەین بەرنامە فێڵاویەكانی رێژیم لەقاو بدەین، بۆ ئەوەی جارێك بۆ هەمیشە دەستی ئەو رێژیمە دیكتاتۆر و گەندەڵە روو بكرێت.


تورکیا هەوڵەکانی بۆ هێرش و پەلامارێکی دیکە لەناو خاکی عێراق و باشووری کوردستان بەبیانووی پەکەکە چڕ کردووەتەوە، عێراقیش تا ئێستا لەوبارەیەوە هیچ ڕەزامەندییەکی نیشان نەداوەو دۆسیەکەی بەستووەتەوە بە چوونە دەرەوەی سوپای تورکیا لەناو خاکی عێراق، ئەوەشی بە ڕوونی لەگەڵ شاندە سەربازییەکەی تورکیا لەم هەفتەیەدا نیشانداوە.\nئەو شاندە سەربازییەی تورکیا کە ڕۆژی سێ شەممەی ڕابردوو بە سەرۆکایەتی وەزیری بەرگری سەردانی عێراقی کرد، لەگەڵ دەسەڵاتدارانی بەغدا و هەولێر باسیان لە ئەگەری هێرشی بەرفراوانی تورکیا کرد بۆ سەر پەکەکە لەناو خاکی عیراق، ئەگەر بێت و بەغدا لە ماوەی دوو مانگدا نەتوانێت دۆسیەکە بە قازانجی تورکیا یەکلا بکاتەوە.\nسەرچاوەیەکی نزیک لە وتوێژەکانی بەغدا و شاندەکەی تورکیا بە ڕۆژنامەی مەدای وتووە، ئەنقەرە لە دوایین ڕۆژی ساڵی ڕابردوودا بەغدای ئاگادار کردەوە کە ئەگەر نەتوانێت پەکەکە لەسەر خاکی عێراق دەربکات، ئەوە خۆی بەو کارە هەڵدەستێت و هێرشی بەرفراوان ئەنجام دەدات.\nدەشڵیت، دوا شاندی تورکیا بۆ عێراق بۆ پشتڕاستکردنەوەی ئەو هۆشدارییانەو پێشکەشکردنی بژاردەی دیکە بووە، هەروەها دوا وادەی بۆ کۆتاییهێنان بە فایلی پەکەکەی تا کۆتایی مانگی شوبات یان سەرەتای مانگی سێی داوە بە عێراق، بەڵام مستەفا کازمی سەرۆک وەزیرانی عێراق ئەو هەڕەشەو پێشنیازانەی تورکیای بە تووندی ڕەتکردووەتەوە و دووپاتیکردووەتەوە، عیراق خۆی دەتوانێت ڕوبەڕوی هەر مەترسی و هەڕەشەیەک ببێتەوە لەناوی خاکی وڵاتەکەیدا.\nهەر لەو چوارچێوەیەدا هەرێم کەمال ئاغا ئەندامی لیژنەی ئاسایش و بەرگری پەرلەمانی عێراق بە رۆژنامەی مەدای ڕاگەیاندووە، ئەنقەرە بەنیازە بەبێ ڕەزامەندی بەغدا هێرشێک لەناو خاکی عێراقدا ئەنجام دەدات، بەتایبەت لەگەڵ گۆڕینی حکومەت لە واشنتۆن، بەڵام بەغدا ئەوە قبوڵ ناکات بەبێ چوونە دەرەوەی سوپای تورکیا لەناو خاکی عێراق، بەجۆرێک ئێستا تورکیا زیاتر لە ٣٠ خاڵ و بنکەی سەربازی لەناو خاکی عێراق داناوەو ئامانجەکەی زۆر لە پەکەکە دوورتر و گەورەترە، هەربۆیە نایەوێت بەبێ چوونە دەرەوەی تورکیا لەناو خاکی عێراق، مەلەفی پەکەکە لەگەڵ تورکیا بکاتەوە.\nساڵی ڕابردوو تورکیا دوو هێرشی سەربازی لەناو خاکی عێراق بە بیانوی پەکەکە دەستپێکردو بووەهۆی کوشتنی چەندین هاوڵاتی و ئاوارەکردنی سەدان کەس لە گوندنشینان لە باشووری کوردستان، لە چەند مانگی ڕابردووشدا حکومەتەکانی بەغدا و هەولێر ڕێککەوتنێکیان لە دژی ئیرادەی خەڵکی شنگال واژۆ کرد، بەڵام ئەم هەنگاوە ناڕەزایی فراوانی لێکەوتەوە و بە ئێستاشەوە هیچ کام لەو دوو حکومەتە نەیانتوانیوە ڕێکەوتنەکە بخنە بواری جێبەجێکردنەوە.\nکۆی سه‌ردان: 22487861


#dilanar - Instagram photos and videos | WEBSTAGRAM\nGunaydin canlar / roj bas hevalno 🤗👌\n#nazdar #delil #dilanar #stran\n#awazenkurdi #awaz #helbest\n#zazaki #kurmanci #sorani #gorani\n#stranenkurdi #stran #dengexwes\n"Gera Welatê Me" - Muşlulardan halay şov\nHalay çekenlerden biri de #Kürt sanatçı Delil #Dilanar'ın kardeşi\n#dilanaryildiz #dilanar #dewere #دیلانار #دەوەرە\n#dilanar #Dê_were 😍❤ #kurdistan #kurd #kurdi #kurt #kurdish #qamishlo #efrîn #music #kobanî #kobane #kobani #kurds\n#dilanar #serhildan 😍❤ #kurdistan #kurd #kurdi #kurt #kurdish #qamishlo #efrîn #music #kobanî #kobane #kobani #kurds\nDerwêşe Evdi #delil#dilanar 😢💔\n#dilanaryildiz - qomrike\n#muzika_kurdi #muzikakurdi #dilanar #muzik #müzik #stran #gorani #kurmanci #sorani #badini\nموزیک ویدیو جدید و زیبای کردی\ndilanar de were\nمی‌تواندید ویدیو را دانلود کنید ازکانال\n#کردی #کرد #رقص_کردی #کردستان #عراق #زیبا #خاص #کرمانشاه #زیبا #dilanar #فیلم_رقص\n#kordish #dance #kord #kordistan #kordish_dance #kordi\nNetren stran honarmand xaten @dilanaryildizofficial .\n#dilanar #dilanaryildiz #dewara #sorane\nهم اکنون بینندەی قطعەای از موزیک ویدیوی جدید #دیلانار بە نام " دەی وەرە " هستید , جهت دانلود این آهنگ بە لینک گذاشتە شدە در " Bio " یا کانال تلگرام و وب سایت رادیوکردموزیک مراجعه کنید , نظر خودتون رو درباره این آهنگ برای ما بنویسید.\nArtist : @dilanaryildizofficial\nMusic arrangement: @imadeliofficial\nDirected by: @havrangbarakaty\n➡Link Download(Bio) ⤵\n📥Link Telegram : t.me/radiokurdmusic/3083\n#RadioKurdMusic | #Radiokurd | #kurdishmusic |#kurdishmusic | #kurdsong | #musickurdish | #Dilanar | #دیلانار\n#best #song #kurdish #kurdistan\nba hiway kare jantr 👑👑\n#musically #music #b #nashville #kurdistan\n#turkey #turkish #dilanar #arbil #sorandom #soran #rudaw #k24 #bbc #justinbieber @nash_kurdi @jihane_hunarmande_kurdistan @justdawat @dilanaryildizofficial @perfect_songs @badini__\n#delil #dilanar #seraye #muzika #kurdi #kurdish #müzik #delildilanar #kürtçe #kurtcemuzik #kürtçemüzik #dengbej #uzunhava #kevoke #iyi #dinlemeler #gününüz #güzel #olsun #rojbaş 👈👈🕵♂🕵♂\nDengete saxbe mamoste delil dilanar👏🌷👏🌷👏🌷@dengekurdime @evrensel_video @kurtce.klipler @multeci_dusler_ #delil #dilanar #mamoste #dengbeji #hayran #kurban #can\n#dilanaryildiz - min nehele\n#muzikakurdi #muzika_kurdi #dilanar #yildiz\nTHOMAS INTELLIGENT SENSOR & DIALOG TRAIN SET 42 PCS MAINAN ANAK\nHarga : Rp.150000 .\n#dilan #dilandtabithahowlter #dilandeniz #dilanibalaphotography #dilangoracing #dilanisme #Dilandesign #dilanquote #dilansabah #dilan2 #dilanpolatphotography #dilanmileamoment #dilanji #dilanku1990 #dilanferhat #dilantwinsfanpage #dilanlatim #dilandog #dilansbeauties #DILANCARKANSEKARANG #dilanthamalagamuwa #dilandau #dilandtabitha #dilanar #dilanobrien #Dilana #dilanaryildiz #dilanasmith #dilancicekdeniz #dilan1991\nAda Apa Dengan Dilan?!?\n#dilan #dilanduran #dilan2 #dilan1990 #dilansbeauties #dilandeniz #dilanferhat #dilanar #dilanku1990 #dilanmileamoment #dilanarray #dilanobrien #dilangoracing #dilandtabithahowlter #dilansabah #dilanisme #dilanasmith #dilandog #dilanibalaphotography #dilantwinsfanpage #DILANCARKANSEKARANG #dilanji #dilanthamalagamuwa #dilanylenny #dilanthemovie #dilandau #dilanchryshantha #dilancicekdeniz #dilanpolatphotography #dilango\n#dilanaryildiz - es heshte dkem\n#muzikakurdi #muzika_kurdi #dilanar\nلەگەڵ ئێمەدا لە هۆتێلی هەولێری نێو دەوڵەتی پێشوازی بکەن لە ساڵی ٢٠١٨، ئاهەنگی هونەرمەندی ئەستێرە کاروان کامل و هونەرمەند دیلانار بە ئامادەبوونی باشترین (DJ) ناو شاری هەولێر. لە هۆڵی هەولێر لەگەڵ ژەمە خواردنێکی بە چێژ. چەندین سوپرایز و دیاریمان بۆ میوانە ئازیزەکانمان دیاری کردووە .\nنرخێکی زۆر تایبەتیشمان بۆ بەشداربوونی ئاهەنگەکە ئامادە کردووە لە کاتێکدا بیانەوێت لە هۆتێلەکەمان بمێننەوە بۆ ئەو شەوە.\nبۆ شوێن گرتن و زانیاری زیاتر پەیوەندی بکەن بەم ژمارانەوە.\nاستقبلوا عام ٢٠١٨ في فندق اربيل الدولي مع النجم كاروان كامل و الفنانة ديلانار مع عشاء فاخر في قاعة هولير . مع مفاجآت و جوائز لضيوفنا الکرام.\nللحجز الاتصال على الارقام\n#dilanaryildizofficial u #idrisbadal - hesh tet kem\n#muzika_kurdi #muzikakurdi #dilanaryildizofficial #dilanaryildiz #dilanar #idrisbedel #idris #idrisbadal


ئەندامێكی شاندە هاوبەشەكەی یەكێتی و پارتی ڕایگەیاند، سەردانەکانیان بۆ بەغدا دوو پەیام دەگەیەنینە لایەنەكان كە كورد ببێتە چارەسەرێك لەنێو ماڵی شیعە، نەك لێكترازانی زیاتر، هەروەها كورد بە وەرەقەیەكی هاوبەش بەشداری دەكات و بۆ حكومەتی داهاتوو تا بتوانێت پێداگری لەماف و داخوازییەكانی گەلی كوردستان بكات.\nهەرێم كەمال ئاغا، ئەندامی شاندی هاوبەشی یەكێتی و پارتی لەبارەی سەردانەكە و كۆبوونەوەیان لەگەڵ لایەنە عیراقییەكان بە میدیای فەرمی یەکێتی (8-1-2022) ڕاگەیاند، سەردانی وەك شاندی هاوبەشی یەكێتی و پارتی بۆ بەغدا و كۆبوونەوە لەگەڵ لایەنە سیاسیەكان لەكاتێكی هەستیارو گرنگدایە، چونكە ڕۆژی 9ی 1ی 2022 یەكەم كۆبوونەوەی پەرلەمان بەڕێوەدەچێت، تائێستاش لەنێو ماڵی شیعە هیچ ڕێككەوتنێك نییە و ئەوەی جێی دڵخۆشیە كورد بەیەك تیم چووەتە بەغدا و لەگەڵ لایەنە كۆدەبێتەوە.\nوتیشی، "لایەنە سوننەكان لەنێو خۆیان گەیشتونەتە لێكتێگەیشتن، ئەوەی ماوەتەوە ماڵی شیعەیە، چونكە كۆدەنگ نین لەسەر پێكهێنانی كوتلەی گەورە، لەنێوان چوارچێوەی هەماهەنگی و رەوتی سەدریش ئەو رێككەوتنە نەكراوە."\nئەو ئەندامەی شاندە هاوبەشەكەی یەكێتی و پارتی دەشڵێت، "وەك كورد ئامانج لەسەردان و كۆبوونەوەمان لەگەڵ لایەنە سیاسیەكان بۆ گەیاندنی دوو پەیامە، یەكێكیان ئەوەی كورد ببێتە چارەسەرێك لەنێو ماڵی شیعە، نەك لێكترازانی زیاتر، چونكە رەنگدانەوەی خراپی دەبێت لەسەر پرۆسەی سیاسی و سەركەوتنی پرۆسەكە، پەیامی دووەم ئەوەیە كە كورد بەوەرەقەیەكی هاوبەش بەشداری دەكات و بۆ حكومەتی داهاتوو بەرچاو روونی هەبێت و بتوانین پێداگری لەماف و داخوازییەكانی گەلی كوردستان بكەین."\nلەبارەی یەكەم كۆبوونەوەی پەرلەمانیش وتی، "كۆبوونەوەكە دەكرێت و ئەندامانی نوێ سوێند دەخۆن، بەڵام نازانرێت دواتر چی دەبێت، بەڵام دەبێت سەرۆك و جێرگەكانی هەڵببژێردرێن، لایەنە سوننەكان لەسەر سەرۆكی پەرلەمان رێككەوتون، بەڵام جێگری یەكەم كە بەر لایەنە شیعەكان دەكەوێت تائێستا رێككنەكەوتون، بۆیە ئەوكاتەی ماوە چاوەڕێی رێككەوتن دەكرێت."\nڕەوتی سەدڕ ناوەڕۆكی دیداری شاندەكەی لەگەڵ بارزانی بڵاوكردەوە\n2022.01.04 - 15:39\n2022.01.19 - 23:53


◄ ئەنجام: Found 912, page 1 of 92 Items per page: 🗐 1 🗐 5 🗐 10 🗐 25 🗐 50 🗐 100\n📅 00-02-1917 ڕاکەوت و ڕووداو\n👁 ئی بابەتە 4,846 جارێ وینیان\n- تا مارت: داگیرکردنی نێوچەکانی هەمەدان و کرماشان [ زیاتەر... 👁] ✖ ✖ ✖ 0 0 ✔ 74% ✍ هـ.ب. 30-8-2010 11:19:34\n📅 00-04-1916 ڕاکەوت و ڕووداو\n👁 ئی بابەتە 4,898 جارێ وینیان\n- تا کۆتایی دیسەمبەری 918، بەهۆی جەنگی جیهانیی یەک [ زیاتەر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:34\n📅 00-06-1917 ڕاکەوت و ڕووداو\n- رووسەکان زاخارچفکۆیان ناردە نێوچەکانی خوارووی خۆ [ زیاتەر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:34\n📅 00-09-2004 ڕاکەوت و ڕووداو\n👁 ئی بابەتە 9,958 جارێ وینیان\n- بابەکر زێباری بووە سوپاسالاری سوپای ئێڕاق. - پا [ زیاتەر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:40\n📅 00-11-1914 ڕاکەوت و ڕووداو\n👁 ئی بابەتە 5,175 جارێ وینیان\n- تورکەکان نێوچەکانی خوی و ورمێ و کرماشانیان داگیر [ زیاتەر... 👁] ✖ ✖ ✖ 0 0 ✔ 74% ✍ هـ.ب. 30-8-2010 11:19:34\n📅 00-11-2004 ڕاکەوت و ڕووداو\n👁 ئی بابەتە 12,032 جارێ وینیان\n- دادگای مافی مرۆڤ لە ئەوروپا د.ت بە 28 هەزار یۆرۆ [ زیاتەر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:42\n📅 00-12-1917 ڕاکەوت و ڕووداو\n👁 ئی بابەتە 4,759 جارێ وینیان\n- داگیرکردنی خانەقین لەلایەن ئینگلیزەکانەوە. [ زیاتەر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:34\n📅 00-12-2004 ڕاکەوت و ڕووداو\n👁 ئی بابەتە 10,585 جارێ وینیان\n- د.ت بڕیاریدا کە لە سەرەتای ساڵی 2005دا لەشکری پێ [ زیاتەر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:43\n👁 ئی بابەتە 13,808 جارێ وینیان


یه‌که‌م فه‌رهه‌نگی کوردی بۆ ئه‌ندرۆید %100 پشگیری تێکستی کوردی | kurditgroup\nیه‌که‌م فه‌رهه‌نگی کوردی بۆ ئه‌ندرۆید %100 پشگیری تێکستی کوردی\nپڕۆژه‌ی ئه‌م جاره‌م بریتیه له فه‌رهه‌نگی ئینگلیزی – کوردی (سۆرانی ) که بۆ سیسته‌می ئه‌ندرۆید ده‌بێت و %100 پشگیری نوسینی کوردی ده‌کات [color=#ff0000]ته‌نانه‌ت گه‌ر موبایله‌که‌ت پشگیری نوسینی عه‌ره‌بیش نه‌کا[/color] .\nئه‌م فه‌رهه‌نگه نزیکه‌ی 40000 چل هه‌زار وشه‌ی تێدایه و دابه‌شم کردوه به‌سه‌ر دوو کۆمه‌ڵه وشه ئه‌وانیش فه‌رهه‌نگی گشتی و فه‌رهه‌نگی زانستی ( زانستی ئه‌لیکترۆنی و فیزیک و کیمیا و رامیاری و ئابوری ........ ). ماوه‌ی کارکردنم له‌م پرۆژه‌یه نزیکه‌ی مانگ و نیوێک ده‌بێ نزیکه‌ی 15 رۆژ له‌بواری دیزاینی گرافیکیه‌که‌دا کارم کرد.\nفه‌رهه‌نگه‌که به‌شێوه‌یه‌ک دروست کراوه که زۆر ماندوت نه‌کا له‌گه‌ران به‌دوای وشه‌کاندا به‌ڵکو راسته‌وخۆ گه‌ر ده‌ست بکه‌یت به نوسین گه‌رانه‌که‌ت بۆ ئه‌نجام ده‌دا و هه‌ڵبژاردنیشت ده‌خاته به‌رده‌ست نه‌وه‌ک رێنوسی ئینگلیزیه‌که زۆر باش نه‌زانیت.\nوه یه‌کێکی تر له خاسیه‌ته باشه‌کانی که له فه‌رهه‌نگه به‌ناوبانگه‌کان بینویمه و منیش له فه‌رهه‌نگه به پێوستم زانی ئه‌و‌یش ( Favorite list ) واته تۆ به‌نمونه له مانای وشه‌یه‌ک ئه‌گه‌رێی دوای دۆزینه‌وه‌ی ئه‌ته‌وێ ئه‌م وشه‌یه پاشه‌که‌وت بکه‌ی له فه‌رهه‌نگه‌که و په‌سه‌ندی بکه‌ی و جارێکی تر پێویست نه‌کا به‌دوای دا بگه‌رێیت و به‌مه‌ش له بنکه‌ی زانیاری فه‌رهه‌نگه‌که هه‌ڵده‌گیرێ ئه‌توانیت له تابی دووه‌می ئه‌پڵیکه‌یشنه‌که وشه په‌سه‌نده‌کان ببینیت.\nو شتێکی تر که به‌باشم بوو له‌گه‌ڵی بێ ئه‌ویش ده‌نگی وشه‌که‌یه بۆ نمونه تۆ به‌داوی وشه‌یه‌ک دا ده‌گه‌رێی ئه‌توانیت گوێبیستی چۆنیه‌تی خوێندنه‌وه‌ی وشه ئینگلیزیه‌که بیت( به‌مه‌رجێ به ئینته‌رنێته‌وه گرێدرابیت). جگه له‌مانه ئه‌توانیت وشه‌که ببەیت بۆ ئامێری گه‌ڕانی گوگڵ .\n[color=#0000ff][b]ده‌رباره‌ی ده‌ره‌وه‌ی ئه‌پڵیکه‌یشنه‌که:[/b][/color]\nناوی به‌رنامه : Ribaz En – Ku Dic\nوه‌شانی 1.2 پاش ئه‌وه‌ی وه‌شانی 1.0 و وه‌شانی 1.1 به وه‌شانی تاقیکاری بڵاوکرده‌وه ئه‌مه دوا وه‌شانیه‌تی.\nقه‌باره‌ی ئه‌پڵیکه‌یشنه‌که 1.18 مێگابایت.\n[color=#0000ff][b]ده‌رباره‌ی ناوه‌رۆکی ئه‌پڵیکه‌یشنه‌که:[/b][/color]\n5 فایلی ( xml ) به‌ڵام ته‌نها 3 فایلیان چالاکه‌ری ئه‌پڵیکه‌یشنه‌که‌ن ( Activity ) .\nژماره‌ی فایله جافاکان 33 ئه‌وانیش کلاسی چالاککه‌ری به‌رىامه‌که ( class activity ) ته‌نها 3 کلاسه.\nکلاسی سه‌ره‌کی (class main activity ) بریته له ( Sereky.java ) ته‌نها ئه‌م فایله‌شه 1108 دێر کۆد ( Line Code ) م بۆ نوسیوه.\nکۆی دێری کۆد که نوسیبێتم زیاتر 1500 دێر ده‌بێ به‌بێ کلاسه‌کانی وشه و ماناکان .\nبه‌هۆی هه‌ندێک کێشه‌وه تا ئێستا نه‌متوانیوه له مارکێتی ئه‌ندرۆید ( www.market.android.com ) دایبنێم .. و پێوستیم به هاوکاری ده‌بێ بۆ ئه‌وه‌ی له‌وێ دابنرێ چونکه داوای کارتی بانکی ده‌کا.\n[url=http://www.himdadcompany.com/RibazEn-KuDic1.2.apk]بۆیه له‌م به‌سته‌ره‌ی به‌رزم کردۆته‌وه و دایبگرن به قه‌باره‌ی 1.18 مێگابایت .[/url]\nقه‌باره : 1.18 مێگابایت\n[b]ده‌رباره‌ی پرۆژه‌کانی ئاینده:[/b]\nپرۆژه‌ی ئاینده‌م (له بواری ئه‌ندرۆید) یاریه‌کی فۆلکلۆری کوردیه ئه‌ویش یاری کڵاوێن که به پێوستم زانی بیکه‌م به یاریه‌کی ئه‌لکترۆنی بۆ سیسته‌می ئه‌ندرۆید گه‌ر کاتم هه‌بوو هه‌وڵده‌ده‌م له‌سه‌ر شێوازی سێ ره‌هه‌ندی ( 3D ) دایبرێژم . شێوازی یاریکردنه‌که‌ی به‌شێوه‌یه‌که که زیاتر له که‌سێک بتوانین یاری بکه‌ن واته ( multi-player ) . به‌ڵام راستی کاتی ته‌واو کردنی نازانم چونکه سه‌ڵقاڵی خوێندم :)\nدەستخۆش کاک ڕێباز ، سەرکەوتوبیت.\n2 / AraQadir\nدەستخۆش، دامگرت. شتێکی ناسکە.\nئەو سێ دووگمەی Google, خوێندەوە و favourite کەمێک بچووکە بۆ کەسێک پەنجەی گەورەبێت لەوانەیە نەتوانێ پەنجەی پیا بنێ.\nهەر بژیت دەسەکانت خۆش.\nدەستەکانت خۆشبێت و ماندوونەبیت، بەراستی کارێکی جوانە. ئەمڕۆ تاقیمکردەوە زۆر ناسکە.\nپرسیارێک کاک Ribaz, دەکرێت ئەو ووشانە بهێنرێن بۆ [url=http://dictio.kurditgroup.org/]Dictio[/url] ؟\n5 / Sonata\nکاتێک لینکی داگرتن دەکەمەوە ئەمە دەنووسێت\nThe requested URL /RibazEn-KuDic1.2.apk was not found on this server.\n6 / Danamustafa\nپێشه‌کی ده‌ست خۆشیت لێ ئه‌که‌م و هیوای به‌رده‌وامیت بۆ ئه‌خوازم. به‌سته‌ری داگرتن کار ناکات، به‌ڵکو ئه‌گه‌ر ئه‌رک نه‌بێ جارێکی تر پرۆگرامه‌که‌مان بۆ ئه‌پلۆد بکه‌یته‌وه . یان یه‌کێ له‌و هاوڕێیانه‌ی دایان گرتبوو بۆمان به‌رز بکه‌نه‌وه.\n7 / Garmianjaff\n[color=#888888]slaw barezan aw farhangai kak rebaz lai mn download nabet agar rega charayakm pe blen bo awai downloadi kam zor supastan akam[/color]\n8 / Ribaz Font\nزۆر سوپاس هاورێیان ...ده‌ستی ئێوه‌ش خۆش بێ\nئه‌وه به‌سته‌ری داگرتنه‌که‌م چاککرد..\nبه‌س راستی نازانم تا که‌ی به‌سته‌ره‌که کار ئه‌کا ... به‌ڵام به‌هاوکاری ئه‌و هاوڕیانه گه‌ر بیخه‌نه مارکێته‌وه زۆر باش ده‌بێ و وابزانم داوای هاوکاریشم کردبوو بۆ ئه‌مه...\n9 / Sonata\nمن هاندەکەم Sony Ericsson Xperia X10i یە، بە سیستەمی ئاندرۆید کاردەکات بەڵام بەرنامەکە لەلای من Install نابێت...\nسوپاس بۆ کاک ڕێباز کە ئەم بەرنامە بەسوودەی درووست کردووە هیوادارم گەشەی پێبدات و کاری جوانترمان پێشکەش بکات.\nدەستخۆش کاک ڕێباز، کارێکی باشت کردوە، هەلومەرجەکانی خستنە ناو بەشی ئەندرۆید چین با هەوڵی هاوکاری کردنت بدەم؟\n12 / Ribaz Font\nده‌ستت خۆش بۆ ئێوه‌ش ....\nسوپاس کاک ئاراسی به‌ڕێز و ده‌ستت خۆش بێ.. ئه‌وه له په‌یامێکی تایبه‌ت بۆم باس کردی...\nمن لەم ئەکاونتەی خۆم لە 4Shared بارم کردووە تا ئەو کاتەی دەکرێتەوە مارکێتەوە.


گرفته ته‌ندروستیه‌كانی ژن له‌دوای ته‌مه‌نی 40 ساڵی - ئاوێنه\nگرفته ته‌ندروستیه‌كانی ژن له‌دوای ته‌مه‌نی 40 ساڵی\nبه‌تێپه‌ڕبونی ته‌مه‌ن گرفته ته‌ندروستییه‌كان زیاد ده‌كات لای ژنان به‌تایبه‌تی له‌دوای ته‌مه‌نی 40 ساڵیه‌وه، له‌وانه كلۆربونی ئێسك‌و نه‌خۆشییه‌كانی دڵ‌و دوگیانبونێكی نه‌خوازرا‌و یه‌كێكه له‌و گرفتانه‌ی له‌و قۆناغه‌ی ته‌مه‌ندا روده‌دات.\nلێره‌دا دیارترین ئه‌وگرفته ته‌ندروستییانه ده‌خه‌ینه‌ڕو كه له‌دوای 40 ساڵیه‌وه هه‌ڕه‌شه له‌ژنان ده‌كه‌ن:\nته‌ندروستی مه‌مك: به‌پێی بۆچونی شاره‌زایانی ته‌ندروستی ده‌بێت ساڵانه ژنان پشكنین بۆ ته‌ندروستی مه‌مكیان ئه‌نجام بده‌ن، له‌پێنا‌و ئاشكرابونی ئه‌گه‌ری پێشوه‌ختی شێرپه‌نجه‌ی مه‌مكدا.\nكلۆربونی ئێسك: لاوازبونی ئێسك یان كلۆربونی یه‌كێكه له‌ونه‌خۆشیانه‌ی له‌نێوژناندا بڵاوه‌و به‌ته‌نها په‌یوه‌ندی به‌زیادبونی ته‌مه‌نیه‌وه نیه، ئه‌و نه‌خۆشیه به‌تێكڕا له‌نێو ژناندا 4 ئه‌وه‌نده‌ی پیاوان زیاتره، به‌تایبه‌تی ئه‌گه‌ر له‌خێزانه‌كه‌دا بونی هه‌بێت، پێویسته له‌گه‌ڵ زیادبونی ته‌مه‌ندا چاودێری ئه‌و نه‌خۆشیه بكرێت له‌ڕێگه‌ی ئه‌نجامدانی پشكنین‌وسه‌ردانكردنی پزیشكه‌وه.\nنه‌خۆشیه‌كانی دڵ: هه‌ڕه‌شه‌ی نه‌خۆشیه‌كانی دڵ پێش هه‌ڕه‌شه‌ی شێرپه‌نجه كه‌وتوه له‌نێوژناندا، به‌شێوه‌یه‌ك له‌ئێستادا مردن به‌هۆی نه‌خۆشیه‌كانی دڵه‌وه لای ژنان له‌پێش هۆكاره‌كانی تره‌وه‌یه.\nدوگیانبونێكی نه‌خوازراو: پێویسته ژنان له‌دوای ته‌مه‌نی 40 ساڵیه‌وه به‌رده‌وام چاودێری دۆخی دوگیانبونیان بكه‌ن،چونكه ئه‌گه‌ری هێنانی كۆمه‌ڵێك گرفتی ته‌ندروستی به‌دوای خۆیدا دێنێت.\nنووسراوە لە 2017-01-04 12:50 pm


سه‌رۆكی پـێشـووی ئێران له‌گه‌ڵ سه‌رۆك وه‌زیری ژاپـۆن كۆده‌بێته‌وه\nسه‌رۆكی پـێـشووی ئێرانی، محه‌مه‌د خاته‌می به سه‌رۆك وه‌زیری ژاپـۆنی ڕاگه‌یاند كه له‌وانه‌یه هێزه توندڕه‌وه‌كان ده‌ست به‌سه‌ر ده‌سه‌ڵاتدا له ئێراندا بگرن ئه‌گه‌ر كۆمه‌ڵه‌ی جیهانی به‌رده‌وامبێت له فشـار خستنه سه‌ر تاران تاوه‌كو ده‌سـتبه‌رداری چالاكیـیه‌كانی ناوه‌كی خۆی بـبێـت.\nله میانه‌ی چاوپـێـكه‌وتنه‌كه‌ی ڕۆژی پـێنجشه‌ممه‌ی به جونیچیرۆ كۆیزوومی له تۆكیۆ به‌ڕێز خاته‌می گوتی من بڕوام وایه كێشه‌ی بنـبه‌ستی پـرۆگرامی ناوه‌كی ئێران ده‌توانرێت له ڕێـگه‌ی دانوسـتاندنی ئاشـتی‌یانه‌وه چاره‌سه‌ر بكرێت نه‌ك له ڕێـگه‌ی فـشـاره‌وه.\nهاوكات سه‌رۆك وه‌زیری ژاپـۆن هیوای خواست ئێران ڕێز له كۆمه‌ڵـگای نێونه‌ته‌وه‌یی له‌و باره‌یه‌وه بگرێت.\nشـایانی باسه ڕۆژی سـێـشـه‌ممه ئێران ڕایگه‌یاند كه ئاماده‌یه دانوسـتاندنی جدی سه‌باره‌ت به به‌رنامه ناوه‌كیـیه‌كه‌ی بكات، به‌ڵام ئاماژه‌ی به‌وه نه‌كرد ئایا كاره‌كانی پـیتاندنی یۆرانیۆم ڕاده‌گرێت یان نا كه وڵاته یه‌كگرتووه‌كانی ئه‌مریكا و وڵاتانی دیكه لێی داوا ده‌كه‌ن.


شەکانەوەی ئاڵای رەنگینی کوردستان لە کۆبانێ، مژدەی هەڵاتنی خۆری ئازادی خوازانە | یاریکورد یاهەق\nHome یاریکورد و یارسان شەکانەوەی ئاڵای رەنگینی کوردستان لە کۆبانێ، مژدەی هەڵاتنی خۆری ئازادی خوازانە\nشەکانەوەی ئاڵای رەنگینی کوردستان لە کۆبانێ، مژدەی هەڵاتنی خۆری ئازادی خوازانە\nشەکانەوەی ئاڵای رەنگینی کوردستان لە کۆبانێ، مژدەی هەڵاتنی خۆری ئازادی خوازانە بە سەر تاریکستانی جەهل و نەزانی دا. ئەو سەرکەوتنە مەزنە لە سەرەتا دا لە ژنان و پیاوانی شەڕڤان و پێشمەرگە پیرۆز بێ کە لە دژوارترین هەلومەرج دا، بە بڕوای پۆڵایینەوە بەرگریان لە خاکی نیشتمان کرد. بە داخەوە زۆریەک لەو قارەمانانە لە خەبات بۆ ئازادی شاری کۆبانێ گیانیان بەختی نیشتمان و سەربڵندی کوردان کرد. یادیان پیرۆز بێ.\nشکستی سەربازیی داعش لە داگیرکردنی کۆبانێ دا، تەنیا شکستی دەوڵەتی ئیسلامی نیە، بەڵکو شکستی پشتیوانانی تیرۆریستە ئیسلام گەراکانی وەکوو دەوڵەتی تورکیە، قەتەر، عەرەبستانی سەعودی…هتد،ه کە میلیارەها دۆلاریان تەرخانی خوێن رشتن لە رۆژهەڵاتی ناوەڕاست و بەشێکی جیهان کردووە.\nیاریکورد، ئازاد کرانی شاری کۆبانێ بە گەلی کورد و سەرجەم عاشقانی ئازادی لە جیهان دا پیرۆز بایی دەڵی و هیوادارە پشتیوانی و هەموولایەنەی گەلی کورد لە هەر چوار پارچەی کوردستان لە شاری کۆبانێ، ببێتە بناخەی یەکیەتیی گەلەکەمان، تا هەموومان بەرەو سەربەخۆیی کوردستان هەنگاو هەڵێنینەوە.\nژمارەی بینین 1,641


جاش‌و جاشەتی، ئافەتی مێژووی بزووتنەوەی رزگاریخوازیی کورد. قادر وریا\nچەند ساڵێکە کۆماری ئیسلامیی ئێران، زۆر بە شان و باهۆی بەکرێگیراوە کوردەکانی خۆی هەڵ دەڵێ. لەم چەند سالەی ڕابردوو، زنجیرەیەک\nکۆبوونەوە و مانۆڕ لە ناوەندی پارێزگەکانی ڕۆژهەڵاتی کوردستان لە لایەن ئەو ڕێژیمەوە بەڕێوە چوون کە بۆ ڕێزگرتن لە چەکدارە کوردەکانی سەر بە کۆماری ئیسلامی پێک هاتبوون. بۆ ئەوەش ڕواڵەتێکی سیاسی و فەرهەنگی بدرێ بە خۆفرۆشیی ئەو بەکرێگیراوانە، ناوی “کۆنگرە”یان لە سەر کۆبوونەوەی ئەوان دانابوو و لە گەڵ بە ناو چالاکیی ئەدەبی و هونەری تێهەڵکێشیان کرابوون. وێرای ئەمەش لە گەڵ هەر جموجۆڵێکی هێزی پێشمەرگەی دیموکرات لە نێوخۆی ڕۆژهەڵات، و بە تایبەتی لە کاتی تێکهەڵچوونەکانی پێشمەرگەکان و هێزە چەکدارەکانی ئەو ڕێژیمەدا، کاربەدەستان و ڕاگەیەنەکانی کۆماری ئیسلامی دەکەونە ستایشی بەکرێگیراوانی کوردی خۆیان. هەوڵیان ئەوەیە هاوکاریی ئەو بەکرێگیراوانە‌و “خەڵکی خۆجێیی” لە گەڵ سوپای پاسداران بۆ لە داوخستنی پێشمەرگەکان و زەبر لێوەشاندنیان، گەورە بکەنەوە و وا نیشان بدەن کە ئەو ڕێژیمە لە نێو خەڵکی کوردستان دا پێگە و خۆشەویستیی هەیەو، هێزی پێشمەرگە و حیزبی دیموکرات نەک هەر لە گەڵ ئەو ڕێژیمە بەڵکوو لە گەڵ خەڵک بەرەوڕوون.\nدیاردەی خۆفرۆشتنی تاک و گرووپی کوردی بە ڕێژیمە دژە کورد و سەرکوتکەرەکان و ڕاوەستانیان بەرامبەر هێزی شۆڕشگێڕ و نیشتمانپەروەری نەتەوەکەیان لە نێو کورد دا،هەر لە کۆنەوە وەک شتێکی بێزهەستین و مایەی شەرم و شوورەیی سەیری کراوە. هەر بۆیەش خەڵکی کوردستان نزیکەی سەدەیەکە ئەم جۆرە کەسانە بە “جاش” و کردەوەکەیان بە “جاشەتی” ناو دەبەن. لە خۆڕا نیە ئەو کەسانەی چەکی ڕێژیمە داگیرکەر‌و دژە کوردەکانیان کردووەتە شان‌و لە گەڵ هێزی چەکداری دوژمن دا، هاتوونە شەری تێکۆشەرانی نەتەوەکەیان‌و، لە سەرکوتی خەباتی نەتەوەکەیان دا بەشدار بوون، لە کۆمەڵگەی کوردی دا سەرشۆڕ بوون‌و تەریک کەوتوونەوە. چونکە وەک خائین بە نەتەوە و نیشتمان سەیریان کراوە و خەیانەتیش لە نێو هەموو کولتوور و ئایینێک دا، بە شتێکی دزێو دانراوە. ئەم ڕوانینەی خەڵک بۆ تاک و گرووپی خۆفرۆشی کورد و بە سووک تەماشاکردنیان، وای کردوە دەوڵەتە داگیرکەر و دژ بە کوردەکان، ناوو ناسناوی ئەوتۆ بۆ بەکرێگیراوە کوردەکانیان بدۆزنەوە کە شوورەیی و دزێویی پیشە و کردەوەکانیان تا ڕادەیەک بشارێتەوە. لە ڕێژیمی شایەتی دا بۆ وێنە ناوی”دلاوەر”یان لە سەر دانابوون. کۆماری ئیسلامییش ناوی “پێشمەرگەی موسوڵمان”ی لێ ناون بەو نیەتە ک بە هۆی وشەی پێشمەرگەوە، خەڵک لێیان نەسڵەمێتەوە‌و خۆشی بوێن، بە هۆی ئاوەڵناوی “موسوڵمان”یشەوە وا هەست بکەن، ئەوەی دەیکەن لە خزمەت ئایین و ئیسلامەتی دایە! دیارە ئەم ناوەش فریایان نەکەوتوە‌و خەڵک هەر بە جاش‌و خۆفرۆش و خائین ناویان دەبەن و دوورییان لێ دەکەن. بەڵام ئەوان هەر ڕووڕەشی ئەم دنیایە نین، ڕووڕەشی قیامەتیشن. چونکە پشتیان لە کۆمەڵ و نەتەوە و هاوزمانی خۆیان کردوە، خراپترین تاوان و کردەوە بەرامبەریان ئەنجام دەدەن، ئەویش لە پێناوی پووڵ‌و سامان دا.\nلە سۆنگەی ئەم دیاردە زیانبارەوە، بزووتنەوەی ئازادیخوازیی کورد لە هەموو بەشەکانی کوردستان، زیانی گەورەی وێ کەوتوە. هێزە نیشتمانپەروەرەکان بەشێکی گەورە لە وزە و توانای خۆیان بۆ ڕووبەڕوو بوونەوەو بێ ئاکامکردنەوەی ئەو بەکرێگیراوە کوردانە تەرخان کردوە کە شانبەشان و لە پێشەوەی هێزی چەکداری ڕێژیمەکەیان هێرشیان کردوەتە سەر هێزی پێشمەرگە‌و تێکۆشەرانی کورد. لەو نێوە دا چ هێزی پێشمەرگە زیانی گیانی پێ گەیشتبێ و چ ئەو بەکرێگیراوە کوردانە کوژرابن، دوژمنان زەرەیان نەکردوە. چونکە کوردیان بە دەستی کورد بە کوشت داوە. بەم جۆرە زیانی گیانی هێزە چەکدارەکانی خۆیان کەم کردوەتەوە و هەر لەو کاتەش دا کەلێن و ناکۆکیی نێو ڕیزەکانی خەڵکیان پەرە پێ داوە. چونکە بمانەوێ‌و نەمانەوێ هەر نەبێ بەشێک لە بنەماڵەی بەکرێگیراوە کوردەکانیش، لە جیاتی ڕێژیمە دژ بە کوردەکان بە هۆکاری کوژرانی کەسەکانی خۆیان بزانن، دەبنە نەیاری هێزەکانی نێو بزووتنەوە.\nجاشەتی و خەیانەت بە نەتەوە سەردەمانێک زیاتر لە چەک هەڵگرتن بۆ دوژمن دا خۆی دەنواند، بەڵام هەر چەشنە دەستتێکەڵکردن لە گەڵ هێزی سەرکوتکەری ڕێژیم و بەشداری لە هەر پیلان و بەرنامەیەک کە دژی خەبات و تێکۆشانێکی ئازادیخوازیی خەڵکی کوردستان و هێزە سیاسییەکانیان بێ، هەر خەیانەتەو، هەر خەیانەتێکیش بە نەتەوە و نیشتمان لە پێناویی پلەو پایەی ئیداری‌و لەشکری و وەدەستهێنانی سامان، شیاوی ئەوەیە ناوی جاشەتی لە سەر دابنرێ و مەحکووم بکرێ.\nبەربەرەکانی لە گەڵ ئەم دیاردەیە هەر تەنیا ئەرکی هێزە سیاسییەکان نیە. هەر لە جێدا کاری فکری و فەرهەنگی‌و کۆمەڵایەتی بۆ ڕووبەرووبوونەوە لە گەڵ ئەم دیاردەیە، لە کاری سیاسیی پێویستت‌ترە. بەر لە هەموان ئەندامانی بنەماڵەکانی ئەو جۆرە بەکرێگیراوانە کە زۆر باش دەزانن کردەوەی خۆفرۆشانەی کەسەکانیان چ زیانێکی بە ڕێز و حورمەت و ناوبانگی بنەماڵەییان گەیاندوە، حەق وایە ببن بە هێزی گوشار لە سەریان، دەستیان پێ لە خەیانەت و خۆفرۆشی هەڵ بگرن و بەم جۆرە ئەم پەڵەی شوورەییەی نێوچاوانی بنەماڵەکانیان بسڕنەوە. دواتر ئەوە ئەرکی توێژە رووناکبیرەکان بە تایبەتی نوخبەکانی کۆمەڵگەیە بە سوود وەرگرتن لە پێگەی ڕۆشنبیری‌و کۆمەڵایەتیی خۆیان، ئەم دیاردەیە بدەنە بەر ڕەخنە و دژایەتییەکی گشتی لە قووڵایی کۆمەڵ دا لە گەڵ ئەم دیاردەیە وەڕێ بخەن. هێزە سیاسییەکانیش، لە لایەکەوە بە سوود وەرگرتن لە راگەیەنەکانیان دەبێ شەنوکەوی زیانەکانی ئەم دیاردەیە بکەن‌و وشیاریی پێویست لەم بارەیەوە بڵاو بکەنەوە، لە لایەکی دیکەوە بە پلان وکاری هاوبەش ودووربینانە، بە کاری سیاسی‌و ڕیکخراوەیی‌و هەڵوێستی گونجاو، ئەم ئافەتەی مێژووی بزووتنەوەی رزگاریخوازیی کوردستان، بەرەو کزی ببەن و لە کۆڵ داهاتووی نەتەوەکەمانی بکەنەوە.\nئەم وتارەم ساڵی ٢٠١٦ نووسیوە و لە ڕۆژنامەی "کوردستان" بڵاوم کردوەتەوە. بەڵام پێم باش بوو جارێکی دیکە بیخەمەوە بەر سەرنجی خوێنەران تا بە بۆچوونەکانی خۆیان ئەم باسە دەوڵەمەند بکەن.\nسەرچاوە فەیسبووکی: قادر وریا


ململانێی ئێران و سعودیە لەسەر زیادکردنی بەرھەمھێنانی نەوتی ئۆپیک قووڵتردەبێتەوە\n- 6/28/2018 5:02:00 PM 4638 جار خوێندراوەتەوە\nئێران ڕەخنە لە پلانەکانی سعودیە دەگرێت بۆ بەرزکردنەوەی ئاستی بەرھەمھێنانی نەوتی خاوی ڕێکخراوی ئۆپیک بەھۆی فشارەکانی ئەمریکاوە، و جەختدەکاتەوە ھەنگاوێکی لەوجۆرە بچووککردنەوەی ڕێکخراوەکەیە.\nلەوبارەوە حوسێن کازمیپور ئاردەبیلی، پارێزگاری ئێران لە ڕێکخراوی وڵاتانی ھەناردەکاری نەوت (ئۆپیک) بە ئاژانسی ھەواڵی رۆیتەرز-ی ڕاگەیاندووە کە ملدانی سعودیە بۆ فشارەکانی ویلایەتە یەکگرتووەکانی ئەمریکا بۆ زیادکردنی بەرھەمی نەوتی خاوی ئۆپیک پێشێلکردنی ڕێککەوتنی ھەفتەی ڕابردووی ڕێکخراوەکەیە و "بچووککردنەوەی ڕێکخراوەکەیە".\nرۆژی شەممەی ڕابردوو ئەندامانی ئۆپیک و وڵاتانی بەرھەمھێنی دەرەوەی ئۆپیک ڕێککەوتن لەسەر ئەوەی بگەڕێنەوە بۆ پابەندبوونی تەواو بە جێبەجێکردنی ڕێککەوتنەکانی پێشوو، بۆ کەمکردنەوەی بەرھەمھێنانی نەوت.\nوتەکانی کازمیپور وەڵامدانەوەیەکە بۆ چەند ڕاپۆرتێکی رۆژنامەوانی لە رۆژانی دووشەممە و سێشەمەدا بەوەی سعودیە لەمانگی داھاتوودا بەرھەمھێنانی خۆی بۆ ١٠.٦ ملیۆن بەرمیل نەوت ھەتا ١١ ملیۆن بەرمیل نەوت لەرۆژێکدا زیاددەکات، ئەوەش لەکاتێکدایە بەپێی ڕێککەوتنی ئۆپیک بۆ سنوردارکردنی بەرھەمھێنان، ریاز بۆی ھەیە ١٠.٠٥٨ ملیۆن بەرمیل نەوت لەرۆژێکدا بەرھەمبھێنێت.\nرۆژی دووشەممەی ڕابردوو ریک پێری، وەزیری ووزەی ئەمریکا ڕایگەیاند ڕەنگە رێککەوتنەکەی ئۆپیک بەس نەبێت بۆ بوژاندنەوەی بازاڕی نەوت.\nپێشتر خالید ئەلفالیح، وەزیری نەوتی سعودیە، ڕایگەیاندبوو ڕێککەوتنەکەی ئۆپیک ئاماژەیەکی ناڕاستەوخۆیە بەوەی ئەو ئەندامانەی ئۆپیک کە ناتوانن بەرھەمی خۆیامن زیاتر بکەن، ئەندامانی دیکەی وەکو سعودیە بتوانن قەرەبووی ئەوە کورتھێنانە بکەنەوە.\nبەڵام کازمیپورجەختیکردووەتەوە " لە دوا کۆبونەوەی ئۆپیکدا بڕیارمان وابوو کە ھیچ ئەندامێک زیاد لە پشکی خۆی بەرھەمنەھێنێت، بەڵام ھەوڵبدرێت لەسەدا سەد پابەندبین بە ئاستی بەرھەمھێنانەوە."\nئاشکراشیکردووە " ھیچ پێویست ناکات رێککەوتنەکەمان بشکێنین، ئەگەر ئەوان رێککەوتنەکە بشکێنن، ئەوا مانای وایە وەزارەتی دەرەوەی ئەمریکا ئۆپیک بەڕێوەدەبات."\nرێکخراوی ئۆپیک ڕێکخراوێکی نێونەتەوەییی نەوتییە لە ١٩٦٠دا لەلایەن وڵاتانی ئێران، ڤێنێزوێلا، عێراق، عەرەبستان و کووەیت، بە ئامانجی سنووردارکردنی ئاستی بەرھەمھێنانی نەوت و یارمەتیدان بە گرانترکردنی، لە بەغدا دامەزرا.\nلەساڵی ٢٠١٧-ەوە ڕێکخراوی وڵاتانی ھەناردەکەری نەوت (ئۆپێک) بەسەرکردایەتی سعودیەو ھەندێک وڵاتی دیکەی بەرھەمھێنەری نەوتی دەرەوەی ئۆپێک لەناویاندا ڕوسیا، دەستیانکردووە بەجێبەجێکردنی ڕێککەوتنی کەمکردنەوەی بەرھەمھێنانی نەوت بە نزیکەی ١.٨ ملیۆن بەرمیلی رۆژانە، بەئامانجی سنوردانان بۆ کەڵەکەبوونی نەوتی خاو لەبازاڕەکانی جیھاندا و بەرزکردنەوەی نرخەکەی.\nدۆناڵد ترەمپ، سەرۆکی ویلایەتە یەکگرتووەکانی ئەمریکا، بەمدواییانە داوایکردبوو کڕیارانی نەوت لە مانگی تشرینی دووەمی ئەمساڵەوە نەوتی خاوی ئێران نەکڕن و بەوھۆیەوە دوێنێ نرخەکانی نەوتی خاو بەڕێژەی لەسەدا سێ بەرزبووەوە بۆسەرووی ٧٧ دۆلار.\nترەمپ لەدوای کۆبونەوەکەی ئۆپیک و ڕاگەیاندنی بڕیارەکەیان لە تویتێکدا ڕایگەیاند " ھیوادارم ئۆپیک بەشێوەیەکی بەرچاو بەرھەمھێنانی خۆی زیادبکات. پێویستە نرخەکان دابەزێنین!"\nھەریەک لە ئەمریکا و چین و ھیندستان ھانی بەرھەمھێنەرانیاندا نەوتی خاوی زیاتر بخەنەڕوو، ئەوەش بۆ ڕێگری کردن لە کەمبوونەوەی نەوتی خاو گەشەپێدانی ئابووری جیھانی.\n# نەوت #ئۆپیك #ئێران #سعودیە


پارچە شیعری ژماره ٣٩\nیار دڵی بردبووم شه‌وێک به‌دزی\nمن به ڕۆژێکی ڕوون دزیومه‌ته‌وه!\nتا قڕ وفڕ نه‌کا به فیز و بڵێ\nکۆرپه‌که‌ی من له شیر بڕیومه‌ته‌وه\nمن قه‌ریحه‌م فرۆشتبوو هه‌رزان\nبه گرانتر به‌ڵام کڕیومه‌ته‌وه!\nچونکێ قافیه‌م نه‌ما، به پاڵه‌په‌سۆ\nهاتم و گورجێ تێخزیومه‌ته‌وه!\nله هه‌زار که‌ند و کۆسپ و به‌رز و نه‌وی\nله سه‌دان چۆم و ئاو په‌ڕێومه‌ته‌وه\nدێمه مه‌یدانی هۆنه‌رانی به‌ڕێز\nپایزه وه‌ک گه‌ڵا وه‌ریومه‌ته‌وه\nگه‌رد وتۆزی گوڵم له گوڵشه‌ندا\nبه په‌ڕوپۆی دڵم سڕیومه‌ته‌وه\nکه نه‌خۆش بووم، بڕابوو کفنه‌که‌شم\nئه‌وچه‌لیش خۆ شوکور دڕیومه‌ته‌وه\nئه‌وه "ئاوات" بوو وون ببوو لێمان،\nله که‌ژ وکۆی ئه‌وین بوو، دیومه‌ته‌وه!\nلاپەڕە 216 و 217 ی چاپی جه‌عفه‌ر؛ له چاپی ئەنیسیدا نییه.\nئه‌م پارچه شیعره له لاپه‌ڕه 216 و 17 ی چاپی جه‌عفه‌ردا هه‌یه و له‌وێدا گوتراوه : "مامۆستا حه‌قیقی و ئاغا سه‌ید قادری سه‌یاده‌ت و حاجی سه‌ید جه‌میلی هاشمی له سه‌ر ئه‌م قافیه و ڕه‌دیفه هه‌رسێکیان شیعر و نامه‌یان گۆڕیبۆوه، ئیمامیش بۆوه‌ی بێ به‌ش نه‌بێ ئه‌م شیعره ده‌ڵێ." به‌داخه‌وه هیچکام له‌و سێ شیعره له په‌راوێزی لاپه‌ڕه‌که‌دا نه‌هاتوون و من لێره له دووره‌وڵاتی نازانم کامیان یه‌که‌مجار چی گوتووه و ئه‌وانی دیکه چ وه‌ڵامێکیان داوه‌ته‌وه، یان له ڕه‌دیفی ئه‌ودا چییان هێناوه. هه‌رچی هه‌یه، له ڕسته‌ی سه‌ره‌وه وا ده‌رده‌که‌وێت که ئیمامی دوای ئه‌و سێ که‌سه شیعری خۆی گوتبێت.\nبۆ ڕوون بوونه‌وه‌ی مه‌سه‌له‌که سه‌یری دوو کۆمه‌ڵه شیعری مامۆستا حه‌قیقی واته 'دیوانی حه‌قیقی' و 'کۆلکه‌زێڕینه' ( هه‌ردوکیان چاپی چاپه‌مه‌نی سه‌لاحه‌ددینی ئه‌ییووبی له ورمێ) م کرد و شیعرێکی مامۆستام له لاپه‌ڕه 41 ی کۆلکه زێڕینه‌دا بینییه‌وه که وێده‌چێت هه‌ر له‌و په‌یوه‌ندییه‌دا گوترابێت. شیعره‌که ناوی "بۆ سه‌ید عه‌بدولقادری سه‌یاده‌ت" ه و هه‌ر له یه‌که‌م فه‌ردیدا ده‌رده‌که‌وێت له وه‌ڵامی شیعری ئه‌ودا گوترابێت. که‌وابوو ده‌بێ یان سه‌ید عه‌بدولقادری سه‌یاده‌ت یان سه‌ید جه‌میلی هاشمی یه‌که‌مجار شیعرێکیان له سه‌ر ئه‌و کێش و سه‌روایه گوتبێت ئینجا حه‌قیقی و ئاواتیش وه‌ڵامیان دابێته‌وه.\nمن شاره‌زایی زۆرم له سه‌ر شیعری سه‌ید جه‌میلی هاشمی- برازای ئیمامی، نییه و ته‌نیا بیستوومه شاعیرێکی لێهاتوو بێت. به‌ڵام شیعری سه‌یاده‌تم بینیوه که نازناوی شاعیریی "سه‌یید" ه و هه‌ستم ئه‌وه‌یه سه‌ره‌تا ئه‌و بێت که شیعره‌که‌ی گوتبێت ئینجا مامۆستا حه‌قیقی و پاشان هاشمی و له دواییشدا ئیمامی 'ئیستیقباڵ' ی ئه‌ویان کردبێت.\n\_ئه‌وه شیعره‌که‌ی مامۆستا حه‌قیقییه:\nعوزر وموزرت قه‌بووڵ نییه سه‌یید! / قافیه‌ت بۆ نه‌هێشتوومه‌ته‌وه!\nزۆر شوکور جاروباره دێمه‌وه بیر / به چه‌لێکی له‌بیر نه‌چوومه‌ته‌وه\nله نه‌زه‌ر شاعیرانی هاوچه‌رخم / هه‌ر حه‌قیقیم، مه‌حو نه‌بوومه‌ته‌وه\nحاسڵی شیعره‌کانی ساڵانم / تازه ئه‌وساڵ بڕێک دروومه‌ته‌وه\nئێسته‌که‌ش بووکی جوانی شیعری قه‌دیم / شوێنی ماچی منی به ڕوومه‌ته‌وه!\nپایزه، کاتی ڕاوه، ساڵی قه‌دیم / بێ نه‌چیرێک و دوو، نه‌چوومه‌ته‌وه\nڕاوکه‌رێ کوانێ بێنێ که‌روێشکێ / تا نه‌برشاوه که‌شکی، سوومه‌ته‌وه\nقافیه‌ت هێنده سه‌خت و ناجۆره / چی وتووته، منیش وتوومه‌ته‌وه\nجا له‌به‌ر وه‌ی، به قه‌ولی تۆ، ئه‌منیش / هه‌ر بنێشتێکی جووته، جوومه‌ته‌وه\nمن و تۆ ته‌بعمان وه‌کوو مه‌ته‌یه / ده‌یسمین شیعری ڕه‌ق به دوو مه‌ته‌وه!\nوه‌ک ده‌بینین، شیعری ئیمامی وه‌ک شیعره‌که‌ی حه‌قیقی ته‌نزئامێز و شیرین و له‌به‌ردڵانه. هه‌وڵیداوه له‌و گۆڕه‌پانه به‌رته‌سکه‌ی وا کێش و سه‌روای سێ شیعری پێش خۆی بۆیان هێشتۆته‌وه بابه‌تێکی دۆستانه و به‌تام و ناجیددی بنووسێت که نووسیویه‌تی و زوریش سه‌رکه‌وتوو بووه تێیدا.\n'ڕۆژ و شه‌و' هه‌روه‌ها 'دزین و دزینه‌وه'، سه‌نعه‌تی "تضاد" یان تێدا به‌کار هاتووه.\nقڕ وفڕ ده‌ربڕینێکی فارسییه و واتای خوبادانی هه‌یه. واته نه‌کا یار به فیز و ئیفاده‌وه بڵێ من کۆرپه‌ی شیعری ئه‌وم له شیر بڕیوه‌ته‌وه. ئه‌وه‌تا ئه‌و قه‌ریحه و مرخه‌ی وا نه‌ممابوو سه‌رله‌نوێ خستوومه‌ته‌وه گه‌ڕ؛ گه‌رچی ئێوه قافیه‌تان بۆ نه‌هێشتبوومه‌وه به‌ڵام من گورجێ تێخزامه‌وه و توانیم شیعره‌که بڵێم! ئینجا هه‌ندێک به شان و باڵی خۆیدا هه‌ڵده‌ڵێت و ڕایده‌گه‌یێنێت که هاتۆته‌وه مه‌یدانی "هۆنه‌رانی به‌ڕێز" که دیاره هه‌مان ئه‌و سێ که‌سه‌ن وا له سه‌ره‌وه باسیان لێوه کرا.\nدڕیومه‌ته‌وه ده‌گه‌ڕێته‌وه بۆ کفن. کفن دڕین واته زیندوو بوونه‌وه و هه‌ڵه‌سوون هێنانه‌وه.\nوشه‌ی 'ئاوات' ئیهامی تێدایه: واتای نزیکی هیوا وئاواته و واتای دووری نازناوه‌که‌ی خۆیه‌تی واته من سه‌ری خۆم هه‌ڵگرتبوو و چووبوومه کێ وشاخی ئه‌وین به‌ڵام ئێستا گه‌ڕاومه‌ته دواوه و هاتوومه‌ته‌وه ناو جه‌رگه‌ی دۆستان\nبه‌حری عه‌رووزی: خفیف مسدس مخبون محذوف فعلاتن مفاعلن فعلن\n . وه‌ک پێشریش ڕامگه‌یاندووه، زانیاری سه‌باره‌ت به به‌حری عه‌رووزی شێعره‌کان له چاپی جه‌عفه‌ر وه‌رده‌گرم. گه‌رچی خۆم هه‌ندێک له بابه‌ته‌که ده‌زانم به‌ڵام شاره‌زایی ته‌واوم لێی نییه و پشت به‌و زانیارییانه ده‌به‌ستم که له‌و سه‌رچاوه‌یه‌دا ڕاگه‌یێنراوه. هیوادارم که‌سانی پسپۆڕ ئه‌گه‌ر چه‌وتییه‌کیان تێدا به‌دی کرد پێمی ڕابگه‌یێنن. ده‌ستی ئه‌و که‌سه خۆش بێت که کاره‌که‌ی به‌رێوه بردووه.


کیسەڵ و مەیموون - قەڵەم\nچیرۆکی فۆلکلۆری فیلیپینی\nمەیمونێک لە قەراغ چۆمێکدا راوەستابوو و چاوی لەو کیسەڵە دەکرد بە پێچەوانەی رەوتی ئاوەکە، بە خۆگرتن بە درەختێکەوە کە لە ئاوەکەدا گرتبوویەوە خەریکی مەلەکردن بوو: درەختێکی جەوان.\nکیسەڵەکە وتی: ـ "هۆ مەیموونەکە، من درەختێکی مۆزم بەدەستەوەیە، دەتوانی یارمەتیم بدەی لە ئاوەکە دەریکێشین ودوواتر لە لە شوێنێکی گونجاو بیچێنین؟ مۆزی شیرینی لێدەڕوێ."\nکیسەڵەکە بەشی قورسی درەختەکە، واتە ریشە و قەدەکەی هەڵگرت و، مەیموونەکەیش چەند لق و گەڵایەک لە بەشی سەرەوەی درەختەکە.\nکاتێک کیسەڵەکە چاوی لێنەبوو، مەیموونەکە خۆی بە لقەکاندا هەڵدەواسی، چوست و چالاک و خێرا. مەیموونەکە یاری دەکرد و هاوکات لە لایەن کیسەڵەکەوە بەرەو شوێنی چاندنەکە رادەکێشرا.\nکیسەڵەکە چاڵێکی سازکرد و درەختەکەی تێهاویشت و پاشان بە گڵ دەوری قەدەکەی پڕکردەوە. وتی: ـ"بەزوویی گەورە دەبێ، پێکەوە چاوەدێریی دەکەین، ئاوی دەدەینێ، دەورەکەی بژار دەکەین،... لە نێو خۆمداندا بەشی دەکەین."\nمەیموونەکە وتی: "دابەشکردنی درەختەکە، زۆر چاکە. مەیموونەکە تا نیوەی درەختەکە سەرکەوت، رێک تا ئەو شوێنەی وا لقە سەوزەکان دەڕوان، وە بە دەستە بەهێزەکانی قەدی سەرەوەی شکاند، هەڵیگرت و بە پێکەنینەوە دوورکەوتەوە.\nمەیموونەکە بەشی خۆی کە بەشی سەرەوەی درەختەکە بوو، لەناو ئاودا چاند. لەبەر خۆیەوە وتی ئەوەندەی پێناچێ مۆز دەگرێ.\nکیسەڵەکە پارێزگاریی لە بەشی خوارەوەی درەختەکە کرد. ئەو بەشەی وا سەوز نەبوو. کیسەڵی ئاقڵ، کیسەڵی ئارام، تەنیا کیسەڵ دەزانێ کیسەڵەکان چی دەزانن.\nکات تێپەڕی و بەشی خوارەوەی درەختەکە گەشە و نەشەی کرد. لقەکان پشکوتن و مۆزی سەوز دەستیان کرد بە رووان.\nئەو بەشەی وا مەیموونەکە چاندبووی، واتە بەشە سەوزەکە، سیس هەڵگەڕا و مرد. هیچی لێ بەرهەم نەهات.\nکیسەڵەکە بە جوانی چاوەدێریی درەختەکەی دەکرد، بژاری دەکرد و ئاوی دەدایە. ئەوەندەی پێنەچوو مۆزی گەورە و درێژ و زەرد بە لقەکانیدا شۆڕ بوونەوە.\nـ "هۆ مەیموونەکە دەتوانی یارمەتیم بدەی؟ بە درەختەکەدا سەرکەوە و مۆزم بۆ بچنەوە. من ناتوانم پیایا سەرکەوم.\nمەیموونی چوست و چالاک و خێرا، مەیموونی یاریزان.\nبەڵام کیسەڵەکە، بە بێ ئەوەی مەیموونەکە ئاگای لێ بێت، چوو و دڕکی هێنا و بە دەوری قەدی درەختەکەیدا کرد.\nکیسەڵی زانا، کیسەڵی ئارام، تەنیا کیسەڵ دەزانێ کیسەڵەکان چی دەزانن.\nکاتێک مەیموونەکە لە خواردن بووەوە و تەواو قەڵەو ببوو، هەموو مۆزە زەردەکانی خواردبوو، لە درەختەکە هاتە خوارەوە... "ئای ئای ئای..."\nدڕکەکان بە بنی قاچەکانیدا دەچەقین. دانیشت و دەستی کرد بە دەرهێنانی چقڵەکان. مەیموونەکە زۆر توڕە بوو. بە راکردن و زۆر خێرا کیسەڵەکەی گرت.\nـ "دەتبەم و لە شاخێکی بەرزەوە بەرت دەدەمەوە بۆ ئەوەی قاپوڕەکەی پشتت بشکێ. دەتبەم لە قوتەی کێوێکی بەرز بۆ ناو ئاگر بەرت دەدەمەوە."\nکیسەڵەکە وتی وایە وایە، من بۆ ناو ئاگر فڕێ بدە! وایە، لە شاخەوە بەرم بدەوە! بەڵام مەیموونەکە، هەرچییەک بکەی من بەرەو سێڵاو بەرمەدەوە.\nمەیموونەکە وتی کەواتە ئەمەیە تۆ لێی دەترسی.\nمەیموونەکە کیسەڵەکەی هەڵگرت و بەرەو چۆمەکە رایکرد. هەتا هێزی تیا بوو کیسەڵەکەی بۆ ناو ئاوەکە فڕیدا وەها کیسەڵەکە کەوتە ناو قوڵترین بەشی چۆمەکەوە. کیسەڵەکە جاری وابوو رۆدەچوو و جاری وابوو دیسان دەهاتەوە سەر ئاوەکە.\nـ "هۆ مەیموونەکە نازانی چەندە کیسەڵەکان حەزیان بە مەلەی ناو چەمە."\nکیسەڵی ژیر، کیسەڵی ئارام، تەنیا کیسەڵ دەزانێ کیسەڵەکان چی دەزانن.\nبەڵام سەبارەت بە درەختی مۆزەکە؟\nئیتر کیسەڵ و مەیموون پێکەوە کاریان نەکرد و درەختی مۆز بە بژارێکی زۆرەوە دەڕوا.\nبە بێ مۆزی زیاتر.\nله ئینگلیزیه‌وه: سۆران محه‌مه‌د\nبا بڕۆین، دوور بڕۆین، هه‌ستده‌که‌م\nمه‌له‌کان سه‌رخۆشن و ده‌فڕن\nبۆ قولایی که‌فی نه‌زانراو و ئاسمان!\nمطالعه بیشتر: شنه‌ی ده‌ریا


وڵاتە بچووکەکانی ئەوروپا نیگەرانن سەبارەت بە پلانەکانی ڕاوێژکاری ئەڵمانیا بۆ کۆبوونەوە لەگەڵ پوتندا\nڕاوێژکاری ئەڵمانیا ئۆلاف شۆڵز دەیەوێت پەیوەندییەکان لەگەڵ مۆسکۆدا ڕێکبخاتەوە و بەنیازە دواتر لەم مانگەدا ڕاستەوخۆ لەگەڵ سەرۆکی ڕوسیا ڤلادیمێر پوتندا کۆببێتەوە.\nبەرپرسانی باڵای ئەڵمانیا پێشتر پلانیان داناوە لە مانگی یەکدا لەگەڵ هاوتا ڕوسیەکانیاندا کۆببنەوە، کۆبوونەوەکانیش بەمەبەستی کەمکردنەوەی گرژییە جیۆپۆلێتیکیەکانە، ئەمەش لەنێوەندی نیگەرانیەکاندا سەبارەت بە ئەگەری هێرشی ڕوسیا بۆ سەر ئۆکرانیا.\nبەپێی ڕاپۆرتێکی ڕۆژنامەی بیڵدی ئەڵمانیا، ڕاوێژکاری سیاسەتی دەرەوەی ئەڵمانیا یانس پلۆتنەر زیاتر لە دوو هەفتە لەگەڵ کرێملندا لە پەیوەندیدا بووە سەبارەت بە کۆبوونەوەی نێوان ڕاوێژکاری ئەڵمانیا و سەرۆکی ڕوسیا.\nڕۆژنامەکە کە بەوە بەناوبانگە هەواڵە بەپەلە سیاسییەکانی ناوخۆی ئەڵمانیا بڵاودەکاتەوە، وتی شۆڵز هەوڵی " سەرەتایەکی نوێ " دەدات لە پەیوەندییەکان لەگەڵ ڕوسیادا و دەیەوێت سەنگ بخاتە سەر سیاسەتی وزە و ئۆکرانیا.\nوابڕیارە بەرپرسانی باڵای ئەمەریکا و ڕوسیا لە 9 و 10 ی مانگی یەکدا لە جنێڤ کۆببنەوە و تاوتوێی زیادبوونی هێزەکانی ڕوسیا بکەن لەسەر سنووری ئۆکرانیا، کە بەپێی دەزگاکانی هەواڵگری ئۆکرانیا و ڕۆژئاوا لەوێ مۆسکۆ نزیکەی 100,000 سەربازی لە سنوورەکە جێگیرکردووە.\nڕوسیا کۆمەڵێک داواکاری ئاسایشی ئاڕاستەی وڵاتانی ڕۆژئاوا کردووە، داوا دەکات هاوپەیمانێتی ناتۆ گرەنتیەکی یاسایی بداتێ لەسەر ئەوەی بەرەو ڕۆژهەڵاتی ئەوروپا پەرە نەسەنێت و چالاکییە سەربازییەکانی لەو وڵاتانە ڕابگرێت کە نزیکن لە ڕوسیاوە، بەتایبەتی لە ئۆکرانیا.\nبەڵام سەرەڕای لێدوانەکانی ئەمەریکا و هەوڵە سیاسییەکان بۆ کەمکردنەوەی گرژییەکان، هەندێک لە وڵاتە بچووکەکانی ئەوروپا نیگەرانن لەوەی وڵاتە زلهێزەکانی ڕۆژئاوا بەبێ ئەوان لەگەڵ ڕوسیادا ڕێبکەون.\nسەرۆکی فیلەندا ساولی نینستۆ داوا دەکات سەرجەم وڵاتانی یەکێتی ئەوروپا بەشدار بن لە گفتوگۆ ئاسایشییەکان لەگەڵ ڕوسیا و ئەمەریکا و هاوپەیمانێتی ناتۆدا.\nهەروەها جەختیشی لەوە کردەوە وڵاتەکەی مافی خۆیەوە بچێتە پاڵ هاوپەیمانێتی ناتۆ ئەگەر بیەوێت، ئەمەش لەلایەن ڕوسیاوە ڕەت کراوەتەوە و یەکێکە لە داواکارییەکانی کە نابێت هاوپەیمانێتی ناتۆ هیچ وڵاتێکی دیکە بە ئەندام وەربگرێت.


دادگایکردنی تۆمەتبارانی ئەنفال | جینۆساید كورد\nدادگایکردنی تۆمەتبارانی ئەنفال\nپاداشتکردنی بەکرێگیراوانی جینۆساید و سزادانی دادوەر هاوژین حامید،\nماوەیەکە ڕۆژنامەنوسان و ڕێکخراوەکانی داکۆکیکار لە مافەکانی کەسوکاری ڕزگاربوانی ئەنفال و کیمیاباران و چالاکوانانی بواری جینۆساید بە قوڵی کار بۆ دەستگیرکردن و دادگایی کردنی تۆمەتبارانی ئەنفال و جینۆسایدی کورد دەکەن و جەخت لە جێبەجێکردنی بڕیارەکانی دادگای باڵای تاوانکاری عێراقی دەکەنەوە.\nپرۆسەی ئەنفال وەک سامناکترین ھێرش و قوڵترین مێژووی جینۆسایدەکانی دنیا بە ھاوکاری کوردە بە کرێگیراوەکان ئەنجامدرا کە بەھەزارانیان لە ڕیزەکانی سوپای داگیرکەری ڕژێمی سەددامدا ڕاژەیان دەکرد. ئەو بە کرێگیراوانە لە فەرنگی کوردیدا بە جاش و مستەشار ناسراوون. و لە یاسای نێودەوڵەتیشدا بەپێی ماددەی ٤٧ ی پڕۆتۆکۆڵی یەکەمی ژنێڤ ی ٨-٦-١٩٧٧ بە بە کرێگیراو ناسراوون، کە لە پێناو بەرژەوەندی تایبەتی و بە ڕەزامەندی خۆیان ئەو بەکرێگیراویەتی و ناپاکییە ھەڵدەبژێرێن.\nیەکەمین ڕۆژی دادبینی لە کەیسی ئەنفال لە ٢١-٨-٢٠٠٦ دەستیپێکرد و پاش٦١ دانیشتنی دادگا، دادگا لە ٢٤-٦-٢٠٠٧ کەیسی ئەنفالی بە جینۆساید ناساند و سزای بەسەر شەش تاوانباری سەرەکیدا سەپاند ئەوانیش ھەریەک لە (عەلی حەسەن مەجید، سوڵتان ھاشم و حسەین ڕەشید تکریتی) بە لە سێدارە دان و ھەریەک لە (سابیر عەبدولعەزیز دوری و فەرحان موتلەگ ساڵح) بەزیندانیکردنی ھەتا ھەتای و ھەروەھا (تایەر تۆفیق ئەلعانی) بڕیاری ئازادکردنی بۆ دەرچوو. لە ھەمان ڕۆژ دادگا بڕیاری دەستگیرکردنی بۆ ٤٢٣ تۆمەتبار دەرکرد کە لە پرۆسەی ئەنفالدا بەشدار بون لە ناو ئەوانەشدا ٢٥٨ تۆمەتباریان کورد بوون کە بە موستەشارەکان ناسراوون. ئەو بەکرێگیراوانە تا ئێستا لە ناو ڕیزەکانی حیزبەکاندان و ھەندێکیان پۆستی حیزبی و حکومییان ھەیە، و هەندێکیشیان لە لایەن حیزبەکانی کوردستان و حکومەتی باشوورەوە ڕەوانەی دەرەوەی کوردستان کران لە ناو ئەو بەکرێگیراوانەدا ھەیە کە ڕیزو مافیان زیاترە لە کەسوکاری زیانلێکەوتوانی ئەنفال و جینۆسایدی کورد، ئەمەش ئازاری جینۆسایدی کوردی قوڵتر کردووەتەوە کە ئەوانەی لە پرۆسەکانی جینۆسایدکردنی ئەواندا بەشدار بون لە ئەمرۆی خاوەن حکومەتی خۆ بەڕێوەبەریدا نەک بە سزای یاسایی نەگەیەنراون بەڵکو ڕێزو ماف و ژیانی ئێستایان باشترە وەک لە سەردەمی بەعس و ژیانی بەکرێگیراوێتیان.\nئەو بیانوەی کە تا ھەنوکە بەدەست حیزبە کوردیەکانەوەیە بۆ ڕادەستنەکردنی ئەو تۆمەتبارە بەکرێگیراوانە، ئەوەیە کە ئەوان بەخشراون و بڕیاری لێبوردنیان بۆ دەرکراوە لە لایەن بەرەی کوردستانیەوە، لە کاتێکدا نە بەرەی کوردستانی و نە ھیچ دەستگایەکی تر و هیچ دەسەڵاتێکی یاسادانان و دەسەڵاتێکی دادوەری لە سەر ئاستی نیشتمانی و نێودەوڵەتی ئەو مافەی نیە کە بیانبەخشێت و بڕیاری لێبوردنیان بۆ دەربکات. گەرچی ھەندێ دادوەری کورد بە زانیاریە ھەڵەو ھەژارەکانیانەوە دەڵێن ئەوە لە تایبەتمەندی پەڕلەمانە کە بڕیاری لێبوردن دەربکات، ئێمە بە بەڵگەی یاساییەوە ئەوەش ڕوندەکەینەوە کە ھیچ لێبوردنێک ئەو بەکرێگیراوانە ناگرێتەوە.\nدادگای باڵای تاوانکاری عێراقی بڕیاری دەستگیرکردنی ٢٥٨ تۆمەتبارە کوردە دەنێرێت بۆ وەزارەتی شەھیدان و ئەنفالکراوانی حکومەتی ھەریمی کوردستان ئەویش دەینیرێت بۆئەنجومەنی وەزیران، لەوێشەوە بۆ ئەنجومەنی دادوەری ھەرێمی کوردستان، ئەنجومەنی دادوەریش لە ٥-٥-٢٠١١ داوا لە ھەرچوار دادگا تێھەڵچونەوەکانی ھەولێڕ، سلێمانی، دھۆک و گەرمیان دەکات کە ئەوانیش لای خۆیانەوە بڕیاری دەستگیرکردنیان بۆ دەربکەن. بەڵام تا ئێستا بڕیاری دەستگیرکردنیان لە لایەن دەسەڵاتی جێبەجێکردنەوە جێبەجێنەکراوە ھۆکاری سەرەکیش ئەوەیە کە نیەت و ویستێک نیە بۆ دەستگیرکردنیان ئەگینا ھێندە زەحمەت و مەحاڵ نیە.\nدادگای باڵای تاوانکاری عێراقیش لە ماددەی ٢٤ دا کاری بە سزاکانی یاسای سزادانی عێراقی کردووەو چەند بڕیاری لە سێدارەدانی لە کەیسە مەترسیدارەکانی لەسەرەتای دامەزراندنی دادگاکەوە جێبەجێکردووە. ھەروەھا لە ماددەی ٢٧ی دادگای باڵای تاوانکاری عێراقیدا باسی جێبەجێکردنی بڕیارەکان کراوەو لە بڕگەی یەکەمی ماددەی ٢٧ ھاتووە ،،بڕیارەکانی ئەم دادگایە جێبەجێدەکرێن بەپێی یاسا،،. ھەروەھا لە بڕگەی دووەمدا ھاتووە ،،ھیچ لایەنێک بە سەرۆک کۆماریشەوە بۆی نییە بڕیاری لێبوردن دەربکات یان سزاکانی ئەم دادگایە سوک بکات، وە سزاکەش پێویستە لە دوای بەسەر چونی ماوەی (٣٠) ڕۆژ جێبەجێ بکرێت لە بەرواری وەرگرتنی بڕیارەکە بە پلەی کۆتای،،. ھەروەھا لە بڕگەی شەشەمی ماددەی ١٥ ی دادگاکەدا ھاتووە ،، بڕیارەکانی لێبوردنی پێش جێ بە جێ کردنی ئەم یاسایە ھیج یەکێک لەم تۆمەتبارانە ناگرێتەوە کە تۆمەتبار کراون بە ئەنجام دانی یەکێک لە لەم تاوانانەی لەم یاسایەدا، ئەو تاوانانەش بریتین لە: جینۆساید ماددەی ١١، تاوانی دژ بە مرۆڤایەتی ماددەی ١٢، تاوانەکانی جەنگ ماددەی ١٣، پێشێلکاری یاسا عێراقیەکان ماددەی ١٤،،.\nلە سەروی ئەمانەشەوە ماددەی ٧ ی ڕێککەوتننامەی بەربەندکردنی جینۆساید و سزا خستنە سەر تاوانکارانی کە لە ٩-١٢-١٩٤٨ دەرچووەو عێراقیش لە ٢٠-١-١٩٥٩وە ئەندامیەتی، دەڵێت ،،تاوانبارانی جینۆساید مافی وەرگرتنی پەنابەری مرۆی و سیاسیان نیە و جینۆساید وەک کەیسێکی سیاسی مامەڵەی لەگەڵ ناکرێت و ئەنجامدەرانی ڕوبەڕوی سزای یاسای دەبنەوە.\nلە ژێر ئەو ڕاستییە یاساییانەی سەرەوەدا، ئەوەمان بۆ ڕوندەبێتەوە کە لە سەر ئاستی ناوخۆی و نێودەوڵەتیش ئەنجامدەرانی تاوانە نێودەوڵەتیەکان بە گشتی و بە تایبەت (جینۆساید) لە سزای یاسای ڕزگاریان نابێت و ھیچ دەوڵەتێکیش ناتوانێت داڵدەیان بدات و تاوانەکانیان وەک تاوانی سیاسی سەیر بکات و مافی پەنابەری سیاسی و مرۆییان پێ ببەخشێت. بۆیە ئەرکێکی ئەخلاقی و مرۆی و یاسایی ھەمو و ئەو حیزب و لایەنانەیە کە ئەو تۆمەتبار و بەکرێگیراوانەی کە دادگا داوایان دەکات و لە ناو رێزەکانی ئەواندان ڕادەستی دادگای بکەن و بۆ ئەوەی لە دادگا تاوانباری و بیتاوانی ئەوانە یەکلای بکاتەوە، بەمە دەتوانن بە ڕاستگۆی بەشداری بکەن لە کەیسی بە جینۆساید ناساندن و بە نێودەوڵەتیکردنی ئەنفال و کەمردنەوەی بەشێک لەو ئازارەقوڵەی کە لە ھزر و ھەست و ڕۆح و ھەناوی ھەمو کوردیکی بە ھەست و ڕزگاربوانی ئەنفال بە تایبەتی دروست بووە.. بەبێ ئەمە ھەر قسەکردنێک لەسەر ڕاژە کردن بە کەسوکاری قوربانیان و ئەنفال و بە نێودەوڵەتیکردنی کەیسەکەی لەلایەن ئەو حیزبە کوردیانەوە کە تاھەنوکە ئەو تۆمەتبارانەیانە پەنا داوە درۆ و دیماگۆژیەتێکی مەزنە.\nئەوەی دادوەر هاوژین حامید کردوویەتی هەستان بووە بەو ئەرکە یاساییەی کە یاسا خستویەتیە ئەستۆی و پابەندبوون بووە بەو سوێندە یاساییەی کە لەکاتی بەدادوەر بوونیدا خواردوویەتی، دادوەر هاوژین ڕاستگۆترین ئەو دادوەر و مرۆڤە مەزن و جوانانەیە کە بووە بە سیمبولی شانازی نەتەوەیەکی جینۆساید کراو.\nدادوەری بەرز و یاسا پەروەر، سەربەرز بە، لە وڵاتێکدا تاوانکارانی جەنگ فەرمانڕەوای بکەن چارەنووسی کەسانی یاسایی دورخستنەوە و بایکۆت کردن و تۆمەت خستنە پاڵیانە.\nبەڵێنت پێدەدەم بە هەموو هەست و هێز و هزری یاسایی خۆمەوە لە گەڵتم لە هەرکوێیەک بیت، سەربەرز بیت بۆ هەمیشە، گەرچی ئەمڕۆ لایەنگرانی هەقیقەت و یاسا کەمن، بەڵام بەوە گەشبین بە کە لە کۆتایدا هەقیقەت و یاسای گەوهەرانە سەردەکەوێت.\nمامۆستای جینۆسایدی کورد و یاسای نێودەوڵەتی- زانکۆی هەڵەبجە.\nتاگەکان بەکرێگیراوان پاداشتکردنی حامید، دادوەر هاوژین


ڕۆشنبیری کورد و پرسی نەتەوەیی. جەماڵ عەڵیاڵی\nدەمێکە نەتەوەی کورد بە پرسی نەتەوەیی خۆیەوە دەناڵێ. هەورازونشێوی زۆری بی ئاکام بڕیوە. هۆکاری هەگبەی بەتاڵی کورد چیە؟ پرسیارێکی زۆر بەجێ\nبەڵام ناوەخت چونکە ڕۆشنبیری کورد لەو ئاستە لە پێگەیشتوویی دا نیە تا بتوانێ وڵامی ئەو پرسیارە بداتەوە. زەمینەی ئەو وڵامە تاڵە لەەوە دا دەبیندرێ کە سەرەڕای کۆمەڵێک تاکی بەتوانا، تا ئێستا هەۆڵێکی زانستی، واتە دوور لە سێکتاریسمی سیاسی بۆ دۆزینەوەی وڵامی ئەو پرسیارە نەدراوە. هەر وەکی گشتی داگیرکەرەکان کوردستانیان هەیە بەڵام کورد خۆی کوردستانی نیە، هەر بەو پێیە داگیرکەرەکان، ناوەندی لێکۆڵینەوەی کوردیان هەیە بەڵام کورد خۆی نێەتێ بۆ ئەوەی کە بتوانێ شڕۆڤەی ئەو پرسیارە بکات.\nئەگەر کەم و زۆر لە سەر ئەو خاڵەی سەروو هاوڕا بین ئەوسا پرسیارێکیتر دێتە ئاراوە: بۆ چی ڕۆشنبیری کورد توانایی ئەوەی نیە کە ئاراستەی پرسی کورد بەرەو ئاستی زانستی بگوازێتەوە؟ بە ڕای نووسەر ئەو پرسیارە ڕامانی زۆری گەرەکە و پێویستە گشت لایەنە تاوتۆێ بکرێ بەڵام یەک لە هۆکارەکان دەتوانێ ئاستی زانستی ڕۆشنبیر لە لایەک و ئاراستەی ئەو زانستەی کە ڕۆشنبیری پێوە پەروەردە کراوە لە لایەکیترەوە بێت. ئەو دوو لایەنە پێکەوە گرێدراون هەر بۆیە پێویستە وەک یەک هۆکار مەزەندە بکرێ. بە مەبەستی شیکاری دەستەوبەجێ لە سەر پرسیاری دووهەم پێوستە چاوێکی خێرا بە سەر "پەروەردە"دا باوێژین.\nپەروەردە چیە و لە پڕۆسەی پەروەردەدا چ دەکرێ؟ هەر سیستەمێکی پتەو بە خۆێندنەوەی ڕاست و مەوزووعی لە سەر ڕابووردوو شڕۆڤەی کاتی هەنووکەیی دەکات بە مەبەستی داڕشتنی داهاتوو. لەو پێناوەدا پێویستی بە کارگیر هەیە. ڕادە و چۆنییەتی "پێداویستی بە کارگێر" لە ئاڵوگۆڕی هەمیشەییدایە. بەو پێیە نەتەنیا کارگیرانی هەنووکەیی بەڵکو کارگیرانی داهاتووش، واتە مناڵانی ئێستا پەروەردە دەکات.\nڕۆشنبیری کورد پەروەردەی خۆی بە گشتی لە یەک لە وڵاتانی داگیرکەر وەرگرتووە. ئەو پەروەردەیەی کە لە خزمەت ئامانج و داهاتووی داگیرکەرە. ڕۆشنبیری کورد چ وەکو تاک، چ وەکو سازە هەرگیز توانایی ئەوەی نیە کە خۆی لە تۆڕی سیستەماتیکی کۆمەڵگا بە بیر و هزری داگیرکەرە تەنانەت بە سەرەڕۆیش بووبێت، جیا کاتەوە. ئەو دۆخە لە درێژەی خۆیدا دەبێتە بە کوولتوورێکی شاراوە. هەر وەکی یاسای نەنووسراو لە زۆر کەلێن و قووژبنی کۆمەڵگا سەروەری خۆی دەنوێنێ، ئەو چەشنە کوولتوورەش لە زۆر دەرفەتاندا چ لە ئاستی تاک و چ لە ئاستی سازە، خۆی دەنوێنێ.\nئاڵوگۆڕەکانی ئەو ساڵانەی کۆتایی ئەوە دەسەلمێنێ کە ڕۆشنبیری کورد توانایی هەڵسەنگاندنی دەقاو دەقی لە دۆخەکە نیە هەر بۆیە تەنانەت ئێستاش پارچەکانی کوردستان نازناوی داگیرکەری پێوەیە، من کوردی عێراقم و تۆش هی تورکیا یان ئەوانیتری! داگیرکەر باش دەزانێ کە پێکهاتنی کوردستان مسۆگەرە هەر بۆیە بەتەمای زەوت کردنی ناوەندی ئابووری بۆ کوردستانی داهاتوویە، وەکی کەرکوکیان گرت. کوردستان پێویستی بە رێگای ئازاد لە دەریاوە هەیە بۆ ئەوەی کە بتوانێ خۆی لە کۆیلەتی داگیرکەر رزگار بکات بۆیە عەفرینیان گرت. ئەو ڕاستییە بە گۆێرەی خەڵکانی دەرەکی حاشا لێنەکراوە بەڵام ڕۆشنبیری کورد ئێستاش لەوە تێنەگەیشتووە. بە گشتی پرسی کورد گەیشتۆتە قۆناخێک کە ناکرێ وەک پرسی جیاوازی جۆغرافیای داگیرکەر هەلسەنگێندرێ بەڵکوو ئەو پرسە بۆتە بە پرسێکی گشت لایەنە بەڵام پێکەوە گرێدراو. تەنانەت ئەوەش خۆێندنەوەی خەڵکانی دەرەکییە بەڵام ڕۆشنبیری کورد هەر بەلاشییەوە ناچێت. تێگەیشتنی تاک لەو ڕاستییانە ناتوانی ببێتە بەر ئامرازێک بۆ وەگەرخستنی لاکێشی ئەو فاکتەرانە. بەربەستی ئەو کڵۆڵییەش دەگەڕێتەوە سەر ئەو کوولتوورەی ڕۆشنبیری کورد فرچکی پێ گرتووە.\nبە ڕای نووسەر پێوەندی ڕۆشنبیر و پرسی نەتەوەیی گرینگە. لە قۆناخی هەنووکەییدا دەکرێ وەک پێداویستێکی بەپەلە مەزەندە بکرێ. ڕۆشنبیری کورد پێویستە لە سەر ئەو ئەرکە بەپەلەیە کار بکات بۆ ئەوەی کۆمەڵگای کوردی بتوانێ ئاستی خەباتی درەێژخایەن بەرەو ئاراستەیەکی کاریگەر بگوازێتەوە. ئەو کارە بێ شڕۆڤەی زانستییانە لە سەر ڕۆڵ و ئەرکی ڕۆشنبیر دەگەڵ پرسی نەتەوەیی مومکین نیە.\nجەماڵی عەڵیاڵی ٢٠١٨/٠٣/٢١


به‌شی چواره‌م | كۆرسی فێركاری دروست كردنی به‌رنامه بۆ ئایفۆن – ئایپاد - Yeane.Org ماڵپەری یانی\nبه‌شی چواره‌م | كۆرسی فێركاری دروست كردنی به‌رنامه بۆ ئایفۆن – ئایپاد\nله‌م كۆرسه‌دا باس له دورست كردنی به‌رنامه بۆ ئایفۆن ده‌كه‌ین ئازیزان له‌به‌شی چواره‌م پێكاتوه له 4وانه‌ی فێركاریفه‌رموون سه‌یری فێركاری بكه‌نوانه‌ی 13 https://www.youtube.com/watch?v=RPG12WVrFqg . وانه‌ی 14 https://www.youtube.com/watch?v=1cWx-ksokEs . وانه‌ی 15 https://www.youtube.com/watch?v=i5becBVwV-g . وانه‌ی 16 https://www.youtube.com/watch?v=fOTRExyT5t0 ئاماده‌كردنی :Dana Sorani\nدابەزاندنی ۱۸٠ زێمی فول کوالیتی کە لەسیدیا بە پارەیە بەم فێرکاریە بەخۆڕایی دایگرە


:: PM:03:38:07/12/2021 \nكۆمپانیای ڤیڤۆ ڕای گه‌یاند، له به‌رهه‌مێكی تازه‌دا كه له جۆری ''Y55s''ـه، له‌ڕووی دیزاین و به‌كارهێنانی تایبه‌تمه‌ندی، ئه‌وپه‌ڕی توانامان ده‌خه‌ینه گه‌ڕ بۆ ئه‌وه‌ی به‌رهه‌مه‌كه‌مان له دنیادا ره‌نگ بداته‌وه و له لووتكه‌دا بێت.\nماڵپه‌ڕی ''gadgets'' ئه‌وه‌ی ئاشكرا كردووه، ڤیڤۆ Y55s یه‌كێك ده‌بێت له‌و مۆبایلانه‌ی له ڕیزبه‌ندی یه‌كه‌مه‌كان ركابه‌ری ده‌كات، چونكه له‌ڕووی تایبه‌تمه‌ندی و دیزاینه‌وه گرنگییه‌كی زۆری پێ دراوه، به‌هێزترین پاتری و سیستمی ئه‌ندرۆیدشی بۆ داده‌نرێت كه وا ده‌كات هاوشانی مۆبایله به‌هێزه‌كان ڕكابه‌ری بكات.\nکەم مۆبایل هەن پاترییەکەیان 6000 میلی ئەمپێر بێت\nله‌باره‌ی تایبه‌تمه‌ندییه‌كانیه‌وه گوتراوه، شاشه‌كه‌ی 6.58 ئینجه به ڕوونی 1080 به 2408 پیكسڵ، ڕامی چوار گێگابایته و میمۆری ناوه‌كیشی 128 گێگابایته، به پرۆسێسه‌ر میدیاتێك دیمینیستی 700 كار ده‌كات، یه‌كێك له به‌هێزترین سیستمه‌كانی ئه‌ندرۆیدی بۆ دانراوه كه ئه‌ندرۆید 11یه، جگه له‌وه‌یش پاترییه‌كه‌ی 6000 میلی ئه‌مپێره كه تا ئێسته كه‌م مۆبایل ئه‌م هێزه‌یان تێدا به‌كار هێنراوه.\nڤیڤۆ یه‌كێكه له كۆمپانیا به‌ناوبانگه‌كانی چین بۆ دروستكردنی مۆبایل و ئامێره ته‌كنه‌لۆجییه به‌هێزه‌كان، ئه‌و كۆمپانیایه له ساڵی 2009 له‌سه‌ر ده‌ستی "شین وی" چینی دامه‌زراوه، ئێسته كۆمپانیاكه یه‌كێكه له كۆمپانیا به‌ناوبانگه‌كانی دنیا و مانگانه و ساڵانه به‌رهه‌می ناوازه و به‌هێز ده‌خاته بازاڕه‌كانه‌وه.


وته‌بێژى هه‌رێمى له وه‌زاره‌تى ده‌ره‌وه‌ى ئه‌مریكا ده‌ڵێت، ئێران رۆڵى پیس له ناوچه‌كه‌دا ده‌بینێت و كار بۆ تێكدانى سه‌قامگیرى عیراقدا ده‌كات، بۆیه ترسمان له بونى ئه‌و وڵاته هه‌یه له عیراقدا".\nكریستیان جه‌یمس وته‌بێژى هه‌رێمیى له وه‌زاره‌تى ده‌ره‌وه‌ى ئه‌مریكا له‌لێدوانێكى رۆژنامه‌وانیدا رایگه‌یاندوه، واشنتۆن پابه‌نده به هاوپه‌یمانێتیى نێوده‌وڵه‌تى و له كۆبونه‌وه‌ى وزارى بچوككراوى هاوپه‌یمانێتییه‌كه به‌شدارى كردوه، كه جه‌خت له‌سه‌ر هه‌نگاوه‌كانى داهاتو كراوه‌ته‌وه.\nرونیشیكردوه‌ته‌وه، له چه‌ند ساڵى رابردودا ده‌ستكه‌وتى زۆریان به‌ده‌ستهێناوه و ده‌یانه‌وێت ده‌ستكه‌وته سه‌ربازییه‌كانیان به‌هێز بكه‌ن، هه‌روه‌ك مایك پۆمپیۆ وه‌زیرى ده‌ره‌وه ته‌ئكیدى له‌سه‌ر گرنگى به‌دیهێنانى سه‌قامگیرى له ناوچه‌كه به گشتى و عیراق و سوریا به‌تایبه‌تى كردوه‌ته‌وه و كاریش له‌سه‌رئه‌وه ده‌كه‌ن له داهاتودا.\nئه‌و وته‌بێژه‌ى وه‌زاره‌تى ده‌ره‌وه‌ى ئه‌مریكا رونیشیكردوه‌ته‌وه، مه‌ترسى زۆریان هه‌یه سه‌باره‌ت به بونى ئێران له عیراقدا و ئه‌و وڵاته رۆڵى زۆر پیس ده‌بینێت له ناوچه‌كه و ئه‌وه‌ش خزمه‌تى گه‌لى عیراق ناكات. هه‌روه‌ها ده‌ڵێت "ئێمه ترسى خۆمان پیشان ده‌ده‌ین، چونكه تاران سه‌قامگیرى ناوچه‌كه تێكده‌دات و ئه‌وه‌ش قبوڵ نه‌كراوه".


13685 جار خوێندراوەتەوە\nدادگای ئەمریکا بە تۆمەتی خراپ رەفتارکردن بەرامبەر منداڵێک سزایی بەندکردنی بۆ سێ کەس دەرکرد، بەهۆی ئەوەی منداڵەکەیان لەناو قەفەسێکی سەگدا بەندکردووە کە شوێنەکەی مشک و ماری تێدا بووە.\nهەروەک لە ماڵپەڕی فۆکس نیوزی ئەمریکیدا هاتووە، لە ناوچەی بوکانان لە ویلایەتی تێنیسی داوای لێکۆڵینەوە لە ماڵێکی ئەو ناوچەیە کراوە، بەهۆی خراپ ڕەفتارکردن لەگەڵ منداڵێکدا کە لەناو کۆمەڵێک ئاژەڵدا دانراوە.\nپۆلیس کاتێک گەیشتووەتە شوێنەکە توشی سەرسوڕمان بووە، چونکە منداڵێکی بچوکیان دۆزیوەتەوە کە تەمەنی لە ١٨ مانگ زیاتر تێپەڕی نەکردووە لە ناو قەفەسێکی سەگدا بەندکرابوو.\nمۆنت بیلیۆ سەرۆکی پۆلیسی ناوچەی هنری وتوویەتی "ئەو منداڵە کوڕە دیاربووە بۆ ماوەیەک لەو شوێنەدا ژیاوە".\nپۆلیس لە ڕاپۆرتەکەیاندا دەریانخستووە، هەشت مار لە هەمان ژووردا بووە کە قەفەسی منداڵەکەی تێدا بووە، لەگەڵ بوونی مشک لە زۆربەی شوێنەکانی ئەو جێگەی منداڵەکەی لێبووە.\nبەرپرسانی چاودێریی، منداڵەکەیان لەگەڵ خۆیاندا بردووە، بەبێ ئەوەی باری تەندروستی و دەروونی منداڵەکە ئاشکرا بکرێت.\nلە بەرامبەری ئەو کارەدا، سێ کەس لە پشت ڕووداوەکەوە بوون کە لە نێویاندا دایکی منداڵەکەی تێدایە، هیزر سکاربۆی تەمەن ٤٢ ساڵ، دوو کەسەکەی تریش هاوسەری دایکەکە بوون، جیفر سۆنتی تەمەن ٤٦ ساڵ و چارلز براونی تەمەن ٨٢ ساڵ کە باوکی منداڵەکەش بووە.\nهەموویان دەستگیرکراون و بە تۆمەتی خراپ ڕەفتارکردن لەگەڵ منداڵ و توندوتیژی بەرامبەر ئاژەڵان و بوونی چەکی ئاگرین و دروستکردنی ماریگوانا دراوەتە پاڵیان و سزایی بەندکردنیان بۆ دەرچووە.\nThree people are facing a multitude of charges after police found a caged toddler in a filthy Tennessee mobile home that also contained dogs, rodents and snakes, authorities said Friday. #9News https://t.co/356N8ySZdx\n— Nine News Melbourne (@9NewsMelb) June 28, 2020


پۆسته‌ری فێستیڤاڵی نێونه‌ته‌وه‌یی فیلمه‌کانی منداڵان و مێرمنداڵان په‌رده‌ی له‌سه‌ر لادرا – Ú\nحکومەتی هەرێم داوای داخستنی کەناڵی ئێن ئاڕ تی سێی منداڵان دەکات\nفیلمی “گوڵ نیسا” خەڵاتەکانی فێستیڤاڵی فیلمە “داهێنەرانە”ی سویسڕای بەدەستهێنا\nرەھەندی ئیستێتیکا لە نمایشی (کەسێک.. ھەردێت)\nکەرنەڤالێکی هونەری و ئەدەبی لە ئۆتاوا، کەنەدا\nفۆکسەکانی نمایشی (ئافرەت لە دۆزەخ دا) چیمان پێدەڵێن\nنامەکانی ئیشق، ھەموو بەیانییەک\nداتاشینی وشەو شێواندنی زمان لەپەراوێزی گەیاندنی مانادا\nنامەکانی ئیشق هەموو بەیانییەک\nشیعری کوردی و ستەمی سیاسی!\nبەفر و یاری\nھێلی لۆڤ: داعش ناوی منی خستۆتە لیستی سزای مردن\nجەزمین فرووزەندە: ده‌مه‌وێ به‌رده‌وام گۆرانی بۆ ژنان بڵێم\n(بەتەنیا جێم مەهێڵن ) وتووێژکار: حەمیدە سائێب\nخوێندنەوەی ڕۆمان یان کۆپیکردنەوەی وتاری نووسەرانی تر؟\nباوکم لە هەڵەبجەوە بۆ نوگرەسەلمان\nئەمریکا ھێزێکی کەم لە سوریا دەھێڵێَتەوە\nئەنجومەنی باڵای لەناوبردنی گەندەڵی\nزانیاری لەبارەی تەحەروشی جنسی و چۆنێتی خۆپاراستن لێێ\nبەیان قورەیشی: بە چاوێكی كەم سەیری مۆدێل دەكرێ\n١٠ هۆکاری پێشکەوتنی یابانییەکان\nسەرەتا / چاند و هونەر / سینەما و تیڤی / پۆسته‌ری فێستیڤاڵی نێونه‌ته‌وه‌یی فیلمه‌کانی منداڵان و مێرمنداڵان په‌رده‌ی له‌سه‌ر لادرا\nپۆسته‌ری فێستیڤاڵی نێونه‌ته‌وه‌یی فیلمه‌کانی منداڵان و مێرمنداڵان په‌رده‌ی له‌سه‌ر لادرا\nمه‌نووچێهر جیهانی ـ چواره‌مین کۆبوونه‌وه‌ی ئه‌نجومه‌نی باڵای به‌رنامه‌داڕشتنی سی و یه‌که‌مین خولی فێستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران به ئاماده‌بوونی ئه‌ندامانی ئه‌م ئه‌نجومه‌نه به‌ڕێوه‌چوو که په‌رده له‌سه‌ر پۆسته‌ری ئه‌م خوله‌ی فێستیڤاڵه‌که لادرا.\nبه پێی راپۆڕتی لێژنه‌ی په‌یوه‌ندییه‌کان و راگه‌یاندنی سی و یه‌که‌مین خولی فێستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران، ئه‌م کۆبوونه‌وه‌یه به ئاماده‌بوونی دکتۆر “قودره‌توڵڵا نه‌ورۆزی” شاره‌وانی ئیسفه‌هان، “عه‌لیڕه‌زا ره‌زاداد” ده‌بیر و به‌رپرسی فێستیڤاڵ، “حه‌بیب ئیل به‌یگی” جێگری یه‌که‌می دامه‌رزاوه‌ی سینه‌مایی فارابی، “مه‌رزیه بروومه‌ند” ده‌رهێنه‌ری سینه‌ما، “محه‌مه‌د عه‌یدی” به‌ڕێوه‌به‌ری جێبه‌جێکاری فێستیڤاڵ له ئیسفه‌هان، “فه‌ریده ره‌وشه‌ن” سه‌رۆکی کۆمیسیۆنی فه‌رهه‌نگی، کۆمه‌ڵایه‌تی و وه‌رزشی ئه‌نجومه‌نی ئیسلامی شاری ئیسفه‌هان، “موڕته‌زا تێهرانی” جێگری ماڵی و ئیداری شاره‌وانیی ئیسفه‌هان، “عیزه‌توڵڵا عه‌لیزاده” جێگری جێبه‌جێکاری فێستیڤاڵ و “ئیمان حوجه‌تی” به‌ڕێوه‌به‌ری گشتیی په‌یوه‌ندییه‌کان و کاروباری نێونه‌ته‌وه‌یی شاره‌وانیی ئیسفه‌هان و ئه‌ندامی ئه‌م ئه‌نجومه‌نه له شاری مێژوویی و گه‌شتیاریی ئیسفه‌هان به‌ڕێوه‌چوو.\nله سه‌ره‌تای ئه‌م کۆبوونه‌وه‌یه‌دا، “عه‌لیڕه‌زا ره‌زاداد” ده‌بیر و به‌رپرسی سی و یه‌که‌مین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران، راپۆڕتێکی سه‌باره‌ت به پێشکه‌وتنی کاره‌کان ئاراسته کرد و رایگه‌یاند: کاری ده‌سته و لێژنه‌کانی هه‌ڵبژاردن کۆتایی پێهاتووه و زۆربه‌ی به‌رهه‌مه‌کانی ده‌ره‌وه‌ی ئێران وه‌رگیراوه و هه‌روه‌ها لێژنه‌ی هه‌ڵبژاردنی به‌رهه‌مه ئێرانییه‌کان تا کۆتایی ئه‌م هه‌فته‌یه کۆتایی به کاره‌کانی خۆیان ده‌هێنن و تا رۆژی 20ی گه‌لاوێژ رێکه‌وتی 11ی ئوگۆستی ئه‌مساڵ به وه‌رگرتنی نوسخه‌ی فیلمه‌کان، به‌رهه‌مه هه‌ڵبژێردراوه‌کان راده‌گه‌یه‌ندرێت.\n“عه‌لیڕه‌زا ره‌زاداد” هه‌روه‌ها گوتی: هۆڵه‌کانی سینه‌ماش قۆناغه‌کانی ئاماده‌کردنی خۆیان تێپه‌ڕ ده‌که‌ن و له رۆژه‌کانی داهاتوودا ناوه‌کانی رێزلێنانه‌کانی ئه‌م خوله‌ی فێستیڤاڵ راده‌گه‌یه‌ندرێت. هه‌روه‌ها پارێزگاکان و شارستانه‌کانی ئیسفه‌هان ئاماده‌ی به‌ڕێوه‌چوونی هاوکات بوونه. روانگه‌ی ئێمه له به‌ڕێوه‌چوونی فێستیڤاڵدا، ئه‌نجامدانی مه‌نتیقی و دروست، جێگای داکۆکی کردن و روونکردنه‌وه‌ی تێچوووه‌کان و گۆڕینی مه‌سره‌ف و خه‌رجه‌کان به سه‌رمایه‌ی فه‌رهه‌نگی و کۆمه‌ڵایه‌تییه.\nدکتۆر “قودره‌توڵڵا نه‌ورۆزی” شاره‌وانی ئیسفه‌هان له‌م کۆبوونه‌وه‌یه‌دا به ده‌ربڕینی ئه‌وه‌ی که خۆشحاڵین له به‌ڕێوه‌چوونی سی و یه‌که‌مین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران به گرینگیدان به چۆنایه‌تیی به‌رنامه‌کان سه‌رنجێکی تایبه‌ت دراوه و راشیگه‌یاند: چالاکیی به کوالیته و چۆنایه‌تیی به‌رز، هه‌ر ته‌نیا به مانای زیادکردنی مه‌سره‌ف و تێچووه‌کان نیه.\nنه‌ورۆزی ئه‌نجامدانی چالاکیی فه‌رهه‌نگی له ریزبه‌ندییه‌کانی یه‌که‌می به‌ڕێوه‌به‌رایه‌تی شاریی زانی و گوتی: له بارودۆخی ئێستای وڵات و ئیسفه‌هاندا به دوای دابینکردنی جۆش و خرۆش و شادی کۆمه‌ڵایه‌تین، هه‌روه‌ک چۆن شاره‌وانی له رۆژانی نه‌ورۆزدا و له هه‌فته‌ی فه‌رهه‌نگیی ئیسفه‌هانیشدا هه‌ر له‌م پێناوه‌دا به‌رنامه‌گه‌لێکی جیاواز و جۆربه‌جۆری به‌ڕیوه‌برد، به به‌ڕێوه‌بردنی ئه‌م فێستیڤاڵه‌ش ده‌بێ ده‌وری خۆی له چاره‌سه‌رکردنی پێداویستییه فه‌رهه‌نگییه‌کانی به‌رده‌نگه‌کان به تایبه‌ت منداڵان و بنه‌ماڵه‌کان بگێڕین.\nهه‌روه‌ها “مه‌رزیه بروومه‌ند” له‌م کۆبوونه‌وه‌یه‌دا رایگه‌یاند: ئه‌رکی ئێمه وه‌کوو سینه‌ماکار و به تایبه‌ت سینه‌ماکاری منداڵ و مێرمنداڵ یارمتی گه‌یاندن به بنه‌ماڵه‌کان و منداڵان و مێرمنداڵان له دابینکردنی پێکه‌وه‌بوون و به‌هێزکردنی رۆحییه‌تی ژیانی کۆمه‌ڵایه‌تی ئه‌وانه و هه‌ر له‌م ڕووه‌وه، به‌ڕێوه‌چوونی پڕ له جۆش و خرۆشی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران گرینگییه‌کی تایبه‌تی هه‌یه.\n“فه‌ریده ره‌وشه‌ن” سه‌رۆکی کۆمیسیۆنی فه‌رهه‌نگی، کۆمه‌ڵایه‌تی و وه‌رزشی ئه‌نجومه‌نی ئیسلامی شار و ئه‌ندامی شۆڕای شاری ئیسفه‌هان ئه‌و هه‌وڵانه‌ی دراوه بۆ گه‌شه‌پێدانی چۆنایه‌تیی ئه‌م خوله‌ی فێستیڤاڵی به شایسته و گرینگ زانی و له‌سه‌ر گرینگی هه‌وڵدانی\nزیاتر بۆ به‌ڕێوه‌چوونی شاد و دڵخۆشکه‌ری ئه‌م فێستیڤاڵه پێداگری کرد.\n“حه‌بیب ئیل به‌یگی” جێگری یه‌که‌می دامه‌رزاوه‌ی سینه‌مایی فارابی به‌ڕێوه‌چوونی ئه‌م خوله‌ی فێستیڤاڵه‌که‌ی به یه‌کێک له ریزبه‌ندییه‌کانی فه‌رهه‌نگیی رێکخراوه‌ی سینه‌مایی و وه‌زاره‌تی ئیرشاد زانی و جه‌ختی کرده‌وه: ئه‌نجامدانی خه‌رج و تێچوویه‌کی مه‌نتیقی له به‌ڕێوه‌بردنی ئه‌م فێستیڤاڵه‌دا و په‌خش و نمایش کردنی به‌رهه‌مه‌کان، کارێکی پڕبایه‌خ و شیاوه له پێناو به‌هێزترکردنی به‌رهه‌مهێنانی نه‌ته‌وه‌ییدا.\nله کۆتایی چواره‌مین کۆبوونه‌وه‌ی ئه‌نجومه‌نی باڵای به‌رنامه‌داڕشتنی ئه‌م فێستیڤاڵه‌دا پۆسته‌ری سی و یه‌که‌مین خولی فێستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران وه‌کوو گرینگترین هێما و به‌شی شێوه‌کاریی فێستیڤاڵ، له لایه‌ن ئاماده‌بووانی کۆبوونه‌وه‌که له ئیسفه‌هان په‌رده‌ی له‌سه‌ر لادرا. پۆسته‌ری ئه‌م خوله‌ی فێستیڤاڵه‌که، له لایه‌ن “وه‌حید شه‌ریفی” هونه‌رمه‌ندی ئیسفه‌هانی کاری دیزاینی بۆ کراوه.\nسی و یه‌که‌مین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران ICFF به ده‌بیری و به‌رپرسایه‌تی “عه‌لیڕه‌زا ره‌زاداد” له رۆژانی 8 تا 14ی مانگی خه‌رمانانی 1397ی هه‌تاوی رێکه‌وتی 30ی ئۆگۆست تا 5ی سێپته‌مبری 2018ی زایینی له دوو به‌شی نه‌ته‌وه‌یی و نێونه‌ته‌وه‌ییدا له شاری مێژوویی ئیسفه‌هان له وڵاتی ئێران به‌ڕێوه‌ده‌چێت.\nئاوات عەلی: وەزارەتی ڕۆشنبیری و لاوانی حکومەتی هەرێمی کوردستان داوای داخستنی کەناڵی ئێن ئاڕ تی …\nحەجکردنێک بەخەیاڵ لەڕۆمانی مەککەدا\nهەناسەیەک سیخناخ لە هونەر، هەمیشە بۆ نیشتمان دەسترێت\nفیلمە سینەماییەکانی پێشبڕکێی سەرەکی سێیەمین فێستیڤاڵی نێودەوڵەتی سلێمانی دیاریکران\nپاڵپشتیی یونیسێف له ئۆڵه‌مپیادی فیلمسازیی مێرمنداڵان له فێستیڤاڵی فیلمه‌کانی منداڵان


كۆمه‌ڵه‌ی مافی مرۆڤی کوردستان » بۆ رای گشتی: خاوەندارییەتی لە رۆژئاوای کوردستان خاوەندارییەتی لە مرۆڤایەتییە\nکۆمەڵەی مافی مرۆڤی کوردستان وێرای ئیدانە کردنی هەر چەشنە هێرشێکی تورکیا بۆ سەر رۆژئاوای کوردستان، داوا لە گەلی کوردستان و هەموو جیهان دەکات، بەر بەو هێرشە بگرن. هاوکات نەتەوە یەکگرتووەکان، یەکێتی ئەوروپا، وڵاتانی هاوپەیمان دژ بە داعش و لەسەرەوەی هەموویان ئەمریکا، فەرانسە و ئاڵمانیا وەک تاوانبار دەناسێت، لە ئەگەری هەر هێرشێکی حکومەتی تورکیا بۆ ئەو بەشەی کوردستان.\nحکومەتی تورکیا لەسەرەتای ساز بوونی رۆژئاوای کوردستان، هەوڵی هێرش کردنی داوە. بە کشانەوەی هێزەکانی هاوپەیمانیی نێودەوڵەتی لەسەر سنوورەکان وا دەرئەکەوێ کە هێزەکانی هاوپەیمانیی، ئەمریکا، نەتەوە یەکگرتووەکان و یەکێتی ئەورووپا هاوربیری تورکیان بۆ هێرش کردنە سەر رۆژئاوای کوردستان.\nحکومەتی رۆژئاوای کوردستان تا ئێستا هیچ هەڕەشەیەکی لە تورکیا نەکردووە. بەڵام دەوڵەتی تورکیا هەر لە سەرەتای شۆڕشی سوریاوە دوژمنایەتی ئەو خۆبەڕێوەبەرێتییە ئەکات. دەوڵەتی تورکیا دژی هەموو دەستکەوتەکانی گەلی کوردستانە. لەهەر شوێنێکی جیهان بێت، تورکیا ئەیەوێ دەستکەوتەکانی کوردان لەناو ببات.\nکشانەوەی هێزە هاوپەیمانەکان لەسەر سنوور، رێ لەبەردەم هێرشی توکیا دەکاتەوە. ئەم هەڵوێستەی ئێستای هێزە هاوپەیمانەکان لەگەل پەیوەندی هاوپەیمانیی و رێسا جیهانیەکانی مافی مرۆڤ، پێوەندییە نێودەوڵەتیەکان و یاسای سەروەری وڵاتان یەکناگرێتەوە. سەرەتا هێزە هاوپەیمانەکان و هەموو هێزە جیهانییەکان، نابێ لەبەرامبەر ئەم هێرشەی تورکیادا بێدەنگ و تەماشاکەر بن.\nبۆ کۆمەڵەی مافی مرۆڤی کوردستان داگیرکاری و پەرەپێدانی تێروریسم لە لایەن تورکیا ئاشکرایە و ئەو حکومەتە بە چەندین جار تاوانی دژی مرۆڤایەتی ئەنجام داواە، بەڵام ئەوەی کە نەتەوە یەکگرتووەکان، یەکێتی ئەوروپا، ئەمریکا، فەرانسە، ئاڵمان و هاوپەیمانی دژ بە داعش لەهەمبەر ئەو هێرشە شۆڤینیەی تورکیا بێدەنگە و رێگای بۆ دەکەنەوە، بە هیچ شێوەیەک قبووڵ ناکرێت و رێک بە مانای هاوپەیمانی و بەشداری لە تاوانەکانی حکومەتی تورکیایە.\nلە کۆتاییدا داوا لە کوردستانیان و تەواوی ئازادیخوازان دەکەین، تێکۆشانیان بۆ پێشگرتن لە هێرشی تورکیا بۆ سەر رۆژئاوای کوردستان رێک بخەن و لە هەمبەر ئەو تاوانەی حکومەتی تورکیا بێدەنگ نەبن.


ڤیدیۆی پاسداری ئێران لە عێراق بڵاوبووه‌وه\nلە تۆڕەكانی كۆمەڵایەتی گرتەیەكی ڤیدیۆیی میلیشیاكانی حەشدی شەعبی بڵاو بووەتەوە و تێیدا چەندان چەكداری میلیشیاكان دەردەكەون و یەكێكیان دەڵێ، من ئێرانیم و ئەوەی تریش دەڵێ ئێمە عێراقین و هەموومان سەربازی حەیدەر عەبادین.\nلە گرتە ڤیدیۆییەكەدا سەرەتا چەكدارە ئێرانییەكە كە هێزی پاسداری ئێرانە دەڵێ، من ئێرانیم، دواتر چەكدارە شیعەكەی عێراق دەڵێ، ئێمە عێراقین، دواتر دروشمەكانی شیعە دەڵێنەوە و بەیەكەوە هاوار دەكەن "لبیك یا حسین".\nدەركەوتنی ئەو پاسدارەی ئێران لە ڕیزی میلیشیاكانی حەشدی شەعبی لە باشووری حەویجە، لە كاتێكدایە حەیدەر عەبادی سەرۆك وەزیرانی عێراق و بەرپرسانی تری عێراق چەندان جار دووپاتیان لەوە كردووەتەوە كە هیچ هێزێكی ئێرانی لە عێراقدا نین.\nلە ماوەی ڕابردو ریكس تیلەرسن وەزیری دەرەوەی ئەمەریكا لە ڕیازی پایتەختی سعوودیە ئاماژەی دا، پێویستە هێزەكانی ئێران لە عێراق بچنە دەرەوە و بگەڕێنەوە وڵاتی خۆیان. بەڵام وەزارەتی دەرەوەی عێراق لە وەڵامی وەزیری دەرەوە ئاماژەی بەوە دا هیچ هێزێكی بێگانە لەسەر خاكی عێراق نین تا بچنە دەرەوە.\nئه‌م بابه‌ته 27604 جار خوێنراوه‌ته‌وه


پەکەکێ د کۆنگرەیا 9ێ دا ل سەر روحا پەیەدێ فاتیحە خواند - دارکا مازی\nنەهەمین کۆنگرەیا پەیەدێ ب داوی بوو. د کۆنگرەیا کو ل حەسەکێ ھاتبوو لدارخستن دا ب قاسی کو د چاپەمەنیێ دا جھ گرتی 700 کەس بەشدار ببوون ب رۆژان یا بەردەوام بوو. د کۆنگرەیێ دا سالح مووسلم و ئاسیا عەڤدللا ژ بۆ ھەڤسەرۆکاتیێ ھاتن ھلبژارتن. چاپەمەنیێ بالکشاند سەر کۆنگرەیێ کو پشتی دو دەورەیان سالح مووسلم و ئاسیا عەڤدللا وەکی ھەڤسەرۆک ھاتن ھلبژارتن. د راستیێ دا واتەیا کۆنگرەیا پەیەدێ چیە زێدە نەھات نیقاشکرن. لێ بەلێ ژ بلی ناڤێ ھەڤسەرۆکان، د کۆنگرەیا پەیەدێ دا ھندەک ئالیێن کو پێویستی ب ل سەر راوەستانێ هەیی ھەنە. کۆنگرەیا نەهەمین یا پەیەدێ نیشان دا کو پشتی کارێن دیپلۆماتیک دیسا چووڤە سەر خەتا خوەیا کۆنگرەیا دامزەراندنێ یا 17ێ جۆتمەھا 2003یێ.\nدرووشما کۆنگرەیێ: ئەم دێ سووریایەکا دەمۆکراتیک ئاڤا کن\nوێنەیێ عەڤدللا ئۆجەلان ل سەر دکا ھۆلا کۆنگرەیێ و ل کێلەکا وێ ژی سلۆگانا کۆنگرەیا پەیەدێ ھات ھلاویستن. د کۆنگرەیێ دا درووشما “ئەم دێ ب شەرێ گەلێ شۆرەشگەری داگیرکەریێ تێک ببن و سووریاکا دەمۆکراتیک ئاڤا کین” وەکە درووشم ھاتە دیارکرن.\nھەبوونا عەڤدللا ئۆجەلان تەنێ ب وێنەیێ وی یێ ل هۆلا کۆنگرەیێ دا سینۆردار نەبوو. د دەستپێکا بریارنامەیێن کۆنگرەیێ دا “ژ بۆ ئازادیا فیزیکی یا رێبەر ئاپۆ بلندکرنا تێکۆشینێ” ھاتە نڤیساندن. یانی کارێ یەکەمێ پەیەدێ ئازادیا ئۆجالانە و ھەتا بریارا سەرەکی یا بەریا دۆزا کوردستانێ یە. ھەر وھا دەما مرۆڤ ل بریارنامەیێن کۆنگرەیێ دنێرە، دکارە ببینە کو پرسگرێکا کورد-کوردستانێ پر قەلس و د ناڤا مژارێن بێ واتە دا تێن قەبوولکرن و بکارئانین. د ناڤا نیقاشێن کۆنگرەیا پەیەدێ دا یەک گۆتن دەربارێ کۆلۆنیالیزمێ ناھێتە کرن.\nھەبوونا نەتەوەیا کورد ل کێلەکا ھەموو پرسگرێکێن دن یێن سووریێ وەکە پرسگرێکەکا بچووک ھاتە نرخاندن. د داخویانیا کۆنگرەیێ دا تەکەزی ل سەر چاوانیا چارەسەرکرنا پرسگرێکا کورد ل گەل دەولەتا سووریێ و داخوازا کوردان نەھات کرن، بەلاڤۆکا کۆنگرەیێ دا “دیالۆگا لگەل حکوومەتا شامێ دا و ل سەر بنگەھا دەستوورێ بنگەھین، دەمۆکراتیک چارەسەرکرنا دۆزێن نەتەوی، ب تایبەتی دۆزا کوردی، وەکە وەلاتەکی دادپەروەر بهێتە قەبوولکرن.” ژ دەرڤەیی ڤێ ھەڤۆکێ ل سەر پرسگرێکا کورد و رێبازێن چارەسەرییا وێ بەحس نەھاتە کرن. ل سەر کێشەیا کوردان چەند ھەڤۆکێن گرۆڤر ھاتن بکارئانین.\nیانی د کۆنگرەیا پەیەدێ دا پرسگرێکا کوردێن رۆژئاڤا وەکە پرسگرێکا دەمۆکراتیکبوونا سووریایێ ھاتە دیارکرن.\nسۆندا کۆنگرەیێ ب عەرەبی ھاتە خواندن\nنیشانەکا دن ژ نەدیاریا ناسنامەیا کوردی د کۆنگرەیێ دا ئەو بوو کو د کۆنگرەیێ دا سۆند و راگھاندنا داخویانیا داویێ ب زمانێ کوردی نەبوو. رێڤەبەریا ھلبژارتی د کۆنگرەیێ دا دو جاران سۆندێ دخوینە. دەستپێکی سۆند ب کورمانجی دهێت خواندن. پاشێ ھەمان سۆند ب عەرەبی ب چەند پەیڤێن جودا دهێت خواندن. چما حیزبەکا کوردی، حیزبەکا کو کوردان ئاڤا کریە، ل جھەکێ کو سەروەرییا کوردان لێ ھەبیت، ب عەرەبی سۆند دخوە؟\nرێبازێن یاسایی و ھتد ژ بۆ ھەدەپێ ل ترکیایێ وەکە سەدەم تێنە پێشکێش کرن. لێ بەلێ ل باژارەکی کوردان یێ وەکە حەسەکێ، کو سۆند ب عەرەبی بهێتە خواندن و داخویانیا داویێ ب زمانێ عەرەبی بهێت خواندن، بێ گومان ئەڤ یەک ژی نیشان ددە کو کۆنگرەیێ سۆزا خوەیا سووریایی بوونێ دوپادکر.\nکۆنگرەیا نەهەمین یا پەیەدێ گەلۆ کۆنگرەیا ژ نووڤە پەکەکە بوونێیە؟\nکۆنگرەیا نەهەمین یا پەیەدێ ژی ژ ئالیێ پێکھاتەیان ڤە ژ کۆنگرەیێن 5، 6، 7 و 8 جودا بوو. د ڤان چار کۆنگرەیان دا ھەول د ھات دایین کو پەیەدە د قادا ناڤنەتەوەیی دا بهێت قەبوولکرن کو ئەو پێکھاتەیەک سەربخوەیە. ژ بۆ ڤێ ژی کۆنگرەیا 5 ل ستۆکھۆلمێ ھات لدارخستن و ژ قادا ناڤنەتەوەیی را پەیام ھات دایین کو ئەم نوونەرێن رۆژئاڤایێ کوردستانێ نە.\nپەیەدێ کۆنگەریا شەشەمین ل «رمێلان» ل دار خست. ل ور ژ بۆ یێکگرتنا کو د ناڤا کوردان دا رۆلا خوە بلیزە، گەلەک کەس و لایەنێن سییاسی ھاتن ڤەخواندن. ب تایبەتی پەدەکە، یەنەکە و ھەدەپە ھاتبوون دەعوەتکرن. پەدەکە ب سەرۆکاتیا کەمال کەرکووکی و یەنەکە ژی ب سەرۆکاتیا مەلا بەختیار ب شاندەکا پلەبلند بەشداری کۆنگرەیێ ب بوون.\nدیسا ل رمێلانێ کۆنگرەیا حەفتەمین ھات لدارخستن و ناڤێ پەکەکێ و عەڤدللا ئۆجەلان نەھاتە بەحسکرن. ب کورتاسی د ڤان ھەموو کۆنگرەیان دا ب راستی ژی خواست ھەلوەستەک سەربخوە بهێت نیشاندان.\nکۆنگرەیا 9ێ یا پەیەدێ وەک ڤەگەرێ بوو ل کۆنگرەیێن 1، 2، 3، 4 د 17ێ جۆتمەھا 2003یێ دا ب تەعلیماتا عەڤدللا ئۆجەلان کو یەکەمین کۆنگرەیا خوە ل قەندیلێ ل دار خست و پەیەدە ھات ئاڤاکرن. سێ کۆنگرەیێن دن راستەراست ل قەندیل و گارێ ھاتن لدارخستن. ناڤێن گرینگێن پەکەکێ یێن وەک جەمیل بایک ژی بەشداری ڤان کۆنگرەیان بوون و ھەر تشت ب خوە برێڤە بر.\nد کۆنگرەیا خوەیا 9ێ دا پەیەدێ نە ناسنامەیەکا سەربخوە نە ژی سەکناندنەکا ئازاد ژ بۆ کوردان دیار کر، کو تێدا دیار ببە پەیەدە پارتیەکا ھەرێمی یا رۆژئاڤایێ کوردستانێ یە… پەیەدێ د کۆنگرەیا 9ێ دا وەکە رێخستنەکا سەر ب پەکەکێ ڤە خوە دەستنیشان کر و ڤەگەرییا سەر خەتا خوەیا ئاپۆچی. دیسا وەلیئەمرییا پەکەکێ ب تەڤاھی ل سەر خوە قەبوول کرن. پەیەدە دیسا بوو تێژکێ پەکەکێ.\nکادرۆیێن پەکەکێ پرانی د رێڤەبەریێ دا جیدگرن\nسیستەما ھەڤسەرۆکاتیا پەکەکێ نە ژ بۆ وەکھەڤیا جنسی، وەکە سیستەمەک کو ئەندامەکێ پەکەکێ ژ بۆ سەرۆکاتیا سازیێ دیار بکە دهێت بکارئانین. پەکەکە د ھەر سیستەما ھەڤسەرۆکاتیێ دا کادرۆیەکێ کو راستەراست ب وێ ڤە گرێدایییە و زێدەتر ناسنامەیا سڤیل وەکە شۆرۆم دەستنیشان دکە جێگیر دکە. ب دەھان کەسێن ب ڤی ئاوا د رێخستنێن وەک ھەدەپێ و کەنەکێ دا ھەنە. ڤێ جارێ ژی پەکەکێ رێبازا خوە نەگوھەراند و ئاسیا عەڤدللا ئەرکدار کر.\nئاسیا عەڤدللا کادرۆیەکا پەکەکێ یا باژارێ دێرکێیە کو د سالا 1992یێ دا تەڤلی ناڤا رەفێن پەکەکێ بوویە. ئاسیا عەڤدللا د سالا 2017ێ دا ژ ئالیێ پەکەکێ ڤە ب بەهانەیا کو سەرخوەڤە چوویە و کادرۆیێن باکورێ کوردستانێ قەبوول ناکە، ژ ئالییێ پەکەکێ ڤە ژ بۆ چییا ھەتە ڤەگوھازتن. پشتی کو ل قەندیلێ د ناڤا پەروەردەیا پەکەکێ و پەژاکێ دا مای، پشتی پێڤاژۆیا خوەرەخنەکرنێ ژ نوو ڤە شاندن رۆژئاڤا. بەلکی یا راست ئەو بیت کو مرۆڤ سالح مووسلم (ئەبوو وەلات) وەک چاڤدێرێ پەکەکێ یێ د ناڤا پەیەدێ دا ھاتیە دانان ب ناڤ بکە و ببینە.\nبێگومان د ناڤا پەیەدێ دا ژ بلی ھەڤسەرۆکێن ھاتین ھلبژارتن، قەیوومێن پەکەکێ ئەرکدارکری ژی ھەنە. نە شاشە کو د رێڤەبەریا نوو دا کادرۆیێن وەک ئالدار خەلیل، زاخۆ زاگرۆس (فۆزا یووسف) جیھان عەفرین، شەرڤین دێرک وەکە قەیوومێن پەکەکێ یێن د ناڤا پەیەدێ دا ھاتین ب جیهـ کرن ببنە.\nد ئەنجامێ دا\nکۆنگرەیا 9ێ یا پەیەدێ نیشان ددە کو ئەڤ 4 سالن پەکەکە د شەرێ خوەیێ ل دژی کادرۆیێن رۆژئاڤا و بەرژەوەندیێن رۆژئاڤا دا سەرکەفتییە، ئانکو رۆژئاڤا نکارە ژ بۆ پێشەرۆژا خوە ژ پەکەکێ ڤەقەتە و سەربخوە تەڤبگەرە. مخابن ئەڤ یەک نیشان ددە کو پێڤاژۆیا بەرەڤاژی یا رۆژئاڤا یا کو ب داگیرکرنا عەفرینێ دەست پێ کری، دێ ھێژ زێدەتر ب لەز و بەزتر بکە. ژ بەر کو پەکەکێ وەریسێ رۆژئاڤا گرتیە دەستێ خوە دا.\nئەڤە دەمەک درێژە رزا ئالتون، سەبری ئۆک و مستافا قاراسوو د مەدیایێ دا نەخویانە. ئەڤ رێڤەبەرێن پەکەکێ د ناڤبەرا شام و تەھرانێ دا بزاڤێ دکەن. بریارێن ئیستیخباراتا سووریایێ موخابەرات و ئیتیلاعاتا ئیرانێ رادگەھینن پەکەکێ و پەکەکە ژی ھەمان بریارێ ل سەر سازیێن رۆژئاڤا دسەپینیت. ئانکو ئەو رۆژئاڤایا کو وەکە رەچەتەیا رزگاریێ و مۆدێلا دەمۆکراسیێ پێشکێشی جیھانێ ھاتی کرن، مخابن ب فەرمانا ئیستیخباراتێن ھەرێمی و پەکەکێ ڤە دهێتە خەندقاندن. ژ بەر ڤێ یەکێ کەسێن وەکی ئەندامێ دەستەیا رێڤەبەرا رۆژئاڤا یێ ب ناڤێ «فەرھاد شبلی» ل کەلار ژیانا خوە ژ دەست دا. پەکەکە ل گۆر کو دەزگەھێن ئیستخباراتێ فەرمانێ پێ دکەن، کوردێن رۆژئاڤا ژ بۆ ئێرشکرنا سەر ھەرێما کوردستانێ بکار تینە. پەکەکە رۆژئاڤا دکە قوربانا خوە و وان ژی وەکە خوە تەرۆریزە دکە.\nگەر ئەم بێژن قەدەرا رۆژئاڤا ئاغایێن قەندیلێ دیار دکن دێ راست بە. و دیرۆکا پەکەکێ ئەڤ یەک نیشانی مە دایە کو پەکەکێ ژ بۆ گەل، ژ بۆ ناسنامەیا گەل چ داخوازی نینە. پەکەکە ل گۆری ئەجیندایێن ئیستخباراتا ھەرێمێ و بەرژەوەندییێن خوە ھەر تشتی و دەسکەفتی دکە قوربانی. پەکەکێ د کۆنگرەیا 9ێ دا ل سەر روحا پەیەدێ فاتیحەیا وەفاتێ خواند.\nراستیێن د دەربارێ بوویەرا کوشتنا زەکی چەلەبی


وەزارەتی دارایی ئەمریکا لیستێك لە کەس و کۆمپانیای دیاریکرد کە بەشداربوون لە پشتیوانی دارایی گروپەکە و ئاسانکاری بۆ ئۆپەراسیۆنەکانی.\nبازرگانێك سەفتەیەك لیرەی سوری رێکدەخات لە بازاڕێکی شاری قامیشلۆی باکوری خۆرهەڵاتی سوریا لە 10 ئەیلول. وەزارەتی دارایی ئەمریکا لە 18 تشرینی دووەم سزای سەپاند بەسەر هەندێك کەس و کۆمپانیادا کە لە سوریا، تورکیا، کەنداو و ئەوروپا کاردەکەن له‌سه‌ر دابینکردنی پشتیوانی دارایی بۆ داعش. [دەلیل سولەیمان/ئاژانسی فرانس پرێس]\nوەزارەتی دارایی ئەمریکا لە 18 تشرینی دووەم سزای سەپاند بەسەر هەندێك کەس و کۆمپانیادا کە لە سوریا، تورکیا، کەنداو و ئەوروپا کاردەکەن له‌سه‌ر دابینکردنی پشتیوانی دارایی گرنگ و پاڵپشتی لۆجستی بۆ رێکخراوی "دەوڵەتی ئیسلامی" (داعش).\nوەزیری دارایی ستیڤن مه‌نیوچن وتی: "دوای ئۆپەراسیۆنێکی سەرکەوتووی نایاب دژی [ئەبوبەکر] بەغدادی، ئیدارەی ترەمپ سوورە لەسەر بەتەواوی تێکشکاندنی پاشماوه‌ی تۆڕی شانه تیرۆریستییه‌كانی داعش."\nوتی: "وەزارەتی دارایی بەشداریدەکات لەم هەوڵەدا بە چەند شێوازێك، لەنێویاندا کەمکردنەوەی توانای داعش بۆ راکێشان و چەکدارکردنی چەکداران لە جیهاندا و لێدان لە پێگە داراییه‌كه‌ی."\nمامۆستای زانستی سیاسەت لە زانکۆی موستەنسریە، عیسام فەیلی، بە دیارونای وت تیرۆریزم جڵەوکراوە لەڕێی فشاری سەربازی و پچڕاندنی شەپۆلی پشتیوانی داراییه‌وه بۆ توندڕەوان.\nوتی رۆڵی وەزارەتی دارایی ئەمریکا لە پچڕاندنی سەرچاوەی دارایی گروپە تیرۆریستیەکان "زۆر گرنگ و پێویست بووە بۆ هەوڵە هاوبەشە نێودەوڵەتییەکان لە شەڕی دژی تیرۆریزمدا".\nوتیشی سزا سەپێنراوەکان لەلایەن وەزارەتی داراییەوە به‌سه‌ر تۆڕێكدا لەو کەسانەی پشتیوانیی داعشیان کردووە بوونەتە هۆی جڵەوکردنی چالاکیەکانی گروپەکە نەك تەنیا لە عێراق و سوریا، بەڵکو لە چەندین وڵاتی جیهاندا.\nسزاکان لەمپەر دەخەنە بەردەم پشتیوانی دارایی تیرۆریزم\nفەیلی وتی سزا راگەیەندراوە نوێکان کاریگەرییان دەبێت لەسەر ئەو کۆمپانیانەی پارە دەگوێزنەوە بۆ سوودگەیاندن بە چەکدارانی داعش.\nبەگوێرەی وەزارەتی دارایی، لەنێویاندا کۆمپانیای تەواسول هەیە کە نوسینگەکەی لە حه‌یمه له سوریا و پێشتر لەلایەن ئاسانکارێکی دارایی داعشەوە بەکاردەهێنرا بۆ گواستنەوەی پارە بۆ گروپەکە لە ناوەندی 2018.\nلە 2018، گومانده‌كرێت داعش تەواسولی بەکارهێنابێت، لەگەڵ ژمارەیەك کۆمپانیای دیکە لە سوریا و خۆرئاوای ئەوروپا بۆ گواستنەوەی پارە بۆ چەکدارانی داعش.\nسزاکان کۆمپانیای گۆڕینەوەی دراوی سەهلولیش ده‌گرنه‌وه، کە لە کۆتایی 2016 ئاسانکاریی کردووە بۆ گواستنەوەی پارەی بەخشراوی بیانی بۆ بنکەکانی پێشتری داعش لە موسڵ، له عێراق.\nجیا لەوەش، سەهلول هەزاران دۆلاری گواستۆتەوە بۆ هەواڵگرەکانی داعش لە تورکیا لە 2016.\nفەیلی وتی لیستی سزاکان چەند لایەنێکی پشتیوانی دارایی تیرۆریستیان تێدایە کە بەناوی رێکخراوی مرۆییەوە کاردەکەن.\nوتی: "ئەمە رەنگدانەوەی کارێکی دانسقەی هەواڵگرییە کە بۆتە هۆی دەرخستنی ئەو لایەنانەی بەناوی کاری خێرخوازییەوە ئاسانکاری بۆ گواستنەوەی پارە بۆ تیرۆریستان دەکەن."\nلەنێویاندا سەید حەبیب ئەحمەد خان هەیە، بەڕێوبەری رێکخراوی نەجات بۆ خۆشگوزەرانی کۆمەڵایەتی لە كوێت، کە سزای بەسەردا سەپێنراوە لەلایەن وەزارەتی دارایی ئەمریکاوە.\nنەجات وەك کۆمپانیایەکی رووكه‌ش بەکارهاتووە بۆ ئاسانکاریی گواستنەوەی پارە و پشتیوانیكردنی چالاکیەکانی داعشی خوراسان.\nنەجات خێری کۆکردۆتەوە بە نوێنەرایەتی داعشی خوراسان لە خه‌ڵكی قەتەر، ئیمارات، عێراق و وڵاتانی دیکەی خۆرهەڵاتی ناوەڕاست. دواتر پارەکە لە کەنداوەوە گوێزراوەتەوە بۆ ئاسیا -- لەڕێی سیستمی بانکیەوە -- کە له‌وێ هەماهەنگیکارێکی داعشی خوراسان پارە نێردراوه‌کانی کۆکردۆتەوە.\nهاوبەشیی ئەمریکا و عێراق\nفەیلی وتی: "سزاکان رێگردەبن لەوەی ئەم پشتیوانانەی [داعش] بچنە نێو سیستمی دارایی جیهانییەوە بە رێگرتن لە کۆمپانیا و بانکەکان لە مامەڵەکردن لەگەڵیان."\nوتی ئەم بەربەستانە "توانای تیرۆریستان ناهێڵن بۆ پارەکۆکردنەوە و بەکارهێنانی بۆ چەکدارکردنی خۆیان و راکێشانی چەکداری نوێ و ئەنجامدانی هێرشی وێرانکارانه".\nفەیلی ستایشی هاوبەشیی ئەمنیی نێوان عێراق و ئەمریکای کرد و ئاماژەیکرد بەوەی "ئاشکراکردنی زۆرێك لە سەرچاوەکانی دارایی تیرۆریستان لە ئەنجامی ئەو هاوبەشیەوەیە، کە بەردەوامە لەڕێی هەماهەنگی هەواڵگرییەوە".\nوتی: "بەهۆی پشتیوانی سەربازیی ئەمریکاوە، لەمڕۆدا عێراق بانکێکی زانیاری گرنگی پاشماوەکانی داعشی لەبەردەستدایە."\nوتیشی هەر زانیارییەك لەڕێی تۆمار و بەڵگە دۆزراوەكانه‌وه لە حەشارگەکانی داعشدا بەدەستهێنرابێت دابەشدەکرێت وەك بەشێك لەو هاوبەشییە و بەکاردەهێنرێت بۆ بەدواداچوون بۆ تۆڕی دارایی تیرۆریزم لە ناوخۆ و دەرەوە.\nئەمریکا و عێراق تۆڕێکی بەرفراوانی پشتیوانی دارایی داعش دەبڕن\nوەزارەتی دارایی ئەمریکا شەش کەس و یەك کیانی تۆمارکردووە لە هەوڵەکانیدا بۆ بنەبڕکردنی تۆڕێك یه پشتیوانی دارایی داعشی ده‌كرد.\nعێراق سامانی ئەو کەسانە هەڵدەپەسێرێت کە پشتیوانی دارایی داعش دەکەن\nپەرلەمانی عێراق دوو بڕیاری دەرکردووە بۆ كردنه ئامانجی پشتیوانکارانی دارایی داعش. پسپۆڕان پێیانوایە ئەو گروپە تیرۆریستیە بە ملیۆنان زیانی کردووە.\nسزادانی كۆمه‌ككارانی دارایی داعش 'ئامرازێكی گرنگ' دژی تیرۆریزم\nئابوریناس و شرۆڤەکارانی ئەمنیی عێراقی دەڵێن وەزارەتی دارایی ئەمریکا سزاکانی دژ بە تیرۆریزم پتەوکردووە و ئەوەش شێوازێكی کاریگەرە بۆ شکست هێنان بە داعش و گروپە تیرۆریستییەکان.


ڕه‌گه‌زپه‌ره‌سته‌کان له تورکیا کرێکارێکی کوردیان لە سەر بان هەڵدایە خوارەوە\nتاريخ: ۱۳۹۶ جمعه ۲۶ خرداد ساعت ۱۸:۴۶ بازدید: 1790 نظرات: 1 کد مطلب: 4044\nگرووپێک کرێکاری کورد له ئه‌نقه‌ره‌ی پایته‌ختی تورکیا له لایه‌ن تاقمێک ڕه‌گه‌زپه‌ره‌ستی تورکه‌وه هێرش کرایه سه‌ریان و بریندار کران.\nبە پێی ڕاپۆرتی پێگەی هەواڵی هاژە، گرووپێک کرێکاری کورد له ئه‌نقه‌ره‌ی پایته‌ختی تورکیا له لایه‌ن تاقمێک ڕه‌گه‌زپه‌ره‌ستی تورکه‌وه هێرش کرایه سه‌ریان و بریندار کران.\nبه پێی ئه‌م ڕاپۆرته زیاتر له ۱۰۰ ڕه‌گه‌زپه‌ره‌ستی تورک له شه‌قامی نایلیهان له ئه‌نقه‌ره هێرشیان کرده سه‌ر بینایه‌ک که له حاڵی دروست کردن بووه و ۸ کرێکاری کوردیان کوته‌ک کاری کرد. ئه‌م سه‌د که‌سه به شێوه‌یه‌کی وه‌حشیانه ڕژانه سه‌ر ئه‌م کرێکاره کوردانه و برینداریان کردن.\nوه‌حشیانه‌ترین کاری ئه‌م ڕه‌گه‌زپه‌رستانه خستنه خواره‌وه‌ی یه‌ک له کرێکاره‌کان له سه‌ربانی بیناکه‌وه بووه، یه‌کێک له کرێکاره‌کان لاوی کوردی خوێندکار بووه که دوای خسنه‌وه خواره‌وه له سه‌ربانی بیناکه به سه‌ختی بریندار بووه.\n۷ کرێکاره‌که‌ی دیکه‌ش بریندارن و دواجار ڕه‌گه‌زپه‌ره‌سته تورکه‌کان هه‌موو که‌ل و په‌لی ئه‌م کرێکاره کوردانه‌یان دزیوه و پۆلیسی ئه‌نقه‌ره‌ش تاکوو ئێسته که‌سی ده‌ستگیر نه‌کردووه و ته‌نیا ڕایگه‌یاندووه که له حاڵی به‌دواداچوون بۆ ڕووداوه‌که‌ن.\nبرچسب ها: تورک, سەر بان, هاژه, ڕه‌گه‌زپه‌ره‌ست, کرێکار, کورد


به‌ره‌ی پشتیوانی ڕۆژئاوا سه‌باره‌ت به ده‌روازه‌ی سێمێلكا، داواكاریه‌ك ئاڕاسته‌ی په‌رله‌مانی کوردستان ده‌كات. – Standard Kurd\nبه‌ره‌ی پشتیوانی ڕۆژئاوا سه‌باره‌ت به ده‌روازه‌ی سێمێلكا، داواكاریه‌ك ئاڕاسته‌ی په‌رله‌مانی کوردستان ده‌كات.\nلەلایەن ستاندار Posted on تشرینی یه‌كه‌م 22, 2019 تشرینی یه‌كه‌م 22, 2019 405 جار بینراوە 0 سەرنج\nبه‌ره‌ی پشتیوانی ڕۆژئاوای كوردستان\nله‌ژێر ناوی (هه‌ڵمه‌تی كردنه‌وه‌ی سنوری سێمێلكا) به‌ره‌ی پشتیوانی ڕۆژئاوای كوردستان، وه‌ك یه‌كه‌مین به‌ره‌ی داكۆكیكردن له‌پرسی ڕۆژئاوا، له‌درێژه‌ی كار و چالاكیه‌كانی بۆ پشتیوانی ڕۆژئاوای كوردستان، هه‌ڵمه‌تی كردنه‌وه‌ی تاكه ده‌روازه‌ی سنوری نێوان (هه‌رێمی كوردستان و ڕۆژئاوا)ی كوردستانی ڕاگه‌یاند و بۆ ئه‌م مه‌به‌سته‌ش داوا له‌په‌رله‌مانی كوردستان ده‌كات، به‌یاسا حكومه‌ت ناچار بكات ده‌روازه‌كه بكاته‌وه و چیتر تاكه حزبێك فه‌رمانڕه‌وا نه‌بێت به‌سه‌ر ئه‌و ده‌روازه سنوریه‌دا، هاوكات له‌نزیكترین كاتدا به‌ره‌ی پشتیوانی ڕۆژئاوای كوردستان له‌چه‌ند خاڵێكدا داواكاریه‌كان ده‌باته په‌رله‌مانی كوردستان.\nبه‌ره‌ی پشتیوانی ڕۆژئاوای كوردستان، پێی وایه ده‌بێت سنوری سێمێلكا به‌رده‌وام كراوه‌بێت به‌ڕووی هاتوچۆی خه‌ڵكدا و ده‌بێت له‌ژێر بڕیاره‌كانی حكومه‌ت بێت، نه‌ك تاكه حزبێك، به‌تایبه‌ت له‌م كاته‌دا كه هێرشی داگیركاری توركیا له‌سه‌ر ڕۆژئاوای كوردستان هه‌یه و گه‌له‌كه‌شمان له ڕۆژئاوا پێویستی به هاوكاری مرۆیی و تیمی ته‌ندروستی هه‌یه و به‌پێچه‌وانه‌شه‌وه هێنانی برینداره‌كان بۆ نه‌خۆشخانه‌كانی هه‌رێمی كوردستان.\nبه‌ره‌ی پشتیوانی ڕۆژئاوای كوردستان، سه‌ره‌تا داواكاریه‌كان ئاڕاسته‌ی په‌رله‌مانی كوردستان ده‌كات، له‌ئه‌گه‌ری كارنه‌كردن به داواكریه‌كان، یاخود وه‌ڵام نه‌دانه‌وه، ئه‌وا به‌ره‌ی پشتیوانی ڕۆژئاوای كوردستان كارده‌كات بۆ كۆكردنه‌وه‌ی خه‌ڵك و به‌ڕێكه‌وتنیان بۆ سنوری سێمێلكا و تا كردنه‌وه‌ی سنوره‌كه له هه‌ڵمه‌ته‌كه‌ی به‌رده‌وام ده‌بێت.\nبه‌ره‌ی پشتیوانی ڕۆژئاوای كوردستان، وه‌ك یه‌كه‌مین به‌ره‌ی داكۆكیكردن له ڕۆژئاوای كوردستان، له‌لایه‌ن به‌شێك له (چالاكوان و ڕێكخراوه مه‌ده‌نیه‌كان و ڕۆشنبیران و نوسه‌ر و ڕۆژنامه‌نوس و خه‌مخۆرانی پرسه نه‌ته‌وه‌یی و نیشتمانی و مرۆییه‌كان)ه‌وه دروست بوه.\nبڵاوکراوەی پێشووناوەندی تویژینەوەی ستراتیجی ستاندەر ڕیكەوتنامەی ئەدەنە بلاو دەكاتەوە\nبڵاوکراوەی نوێترئەردۆگان و ترەمپ و دەرکەوتنی ئێمە لە جیھاندا